
Sažetak 

Druga godina Prve Francuske Republike vjerojatno je najprijepornije razdoblje 
Francuske revolucije. Rušenje monarhije, uspostava republike, rat s Prvom koalicijom, 
žestoki građanski rat, radikalizacija, vladavina Terora i općeg napada na Crkvu, samo 
su dio obilježja ovoga razdoblja. Radikalizacija, uglavnom uzrokovana neposrednom 
vanjskom opasnošću, očitovala se u obliku Terora, emancipacije od tradicije i uništenjem 
svega što ima veze s l ’Ancien Rćgimeom. U ovom vrtlogu, Crkva je izgubila svoj položaj i 
vrlo brzo se u potpunosti našla pod etiketom kontrarevolucije. Kao reakcijski čimbenik u 
jednoj ,,preporođenoj" Francuskoj koja odbacuje sve tradicionalno i zamjenjuje 
odbačeno novom, sekularnom ideologijom, ta ista Crkva postaje žrtvom Terora u obliku 
dekristijanizacije. Pokušaji iskorjenjivanja katolicizma imali su drastične različitosti u 
reakcijama naroda i to ovisno o regijama i gradovima. Negdje je ovaj čin prihvaćen s 
oduševljenjem, dok je u drugim dijelovima izbio oružani sukob zbog iste stvari - 
polarizacija francuskog društva bila je potpuna. Revolucionari su pokrenuli štovanje 
brojnih novih, građanskih kultova kako bi popunili nastalu religioznu prazninu. Novi 
kultovi bili su utjelovljenje revolucionarnih ideala, težnji i nadanja. Njihova izrazita 
heterogenost i vezanost uz određenu skupinu građana, onemogućila je sistematizaciju i 
opću raširenost. Unatoč tome, može se prepoznati pokušaj stvaranje nove religije koja je 
za zadaću trebala imati obnavljanje i podizanje općeg društvenog morala te konačno 
omogućiti ostvarenje ,,vladavine Vrline" - vrhovnog cilja jakobinske ideologije. 

Ključne riječi: Francuska revolucija, revolucija protiv Crkve, građanski kultovi, 
dekristijanizacija, teror 

Uvod 


„Ni jedna revolucija, koliko god drastična bila, nikada nije sadržavala potpuno poricanje 
onoga što joj je prethodilo. S čime revolucionari mogu raditi osim s idejama koje su 
naslijedili? “ 

(Collinson, 2008: 37) 

Francuska revolucija nesumnjivo je jedan od najvažnijih događaja europske, ali i šire 
povijesti. Te turbulentne godine, pune ra z nih prevrata, označile su početak kidanja veza 
sa starim sustavom kao i rađanje novog - temeljenog na narodnom suverenitetu i 
ljudskom pravu. Za ostvarenje narodnog suvereniteta potrebna je demokracija, ili 
republikanska ili monarhistička, koja zamjenjuje apsolutizam i kralja kao jedinog 
suverena. Za ostvarenje takve demokracije i održavanje njenih institucija, potrebne su tri 
pretpostavke: društveni odnosi, pravovaljanost zakona i moralnost običaja. Primjeren 
odnos među njima određuje stabilnost poretka. 1 2 (Tocqueville, prema Barišić, 2005: 196- 
197). 

Novi suverenitet počiva na ljudskom, a ne kako je to prije podrazumijevalo, 
božanskom pravu. Prosvjetiteljska misao zamijenila je primat tradicije. Ovim 
promjenama Katolička crkva u Francuskoj gurnuta je u drugi plan. Pokušaji njenog 
uključivanja u novo, civilno, demokratsko društvo i stvaranje konstitucionalne crkve, 
uzrokovali su osudu Svete stolice. Šizma koja je uslijedila, prema Vovellu (1989.), 
ostavila je duboke ožiljke u Francuskoj koji se osjete sve do danas. 

Isti autor navodi kako je postupno antiklerikalno raspoloženje u revolucionarnoj 
Francuskoj raslo te je svoj vrhunac doseglo tijekom druge polovine 1793. godine te u 
prvoj polovini 1794. godine, uzrokujući pravu kulturnu revoluciju. Ovo je razdoblje 
II. godine Republike, vladavine Terora pod jakobincima i Robcspierrconr. razdoblje 
općeg rata, previranja odnosa između pretpostavki demokracije kao i dekristijanizacije. 

Upravo je dekristijanizacija središnja tema ovoga rada, ali u poveznici sa svim 
ostalim procesima razdoblja od kojih je neminovno neodvojivo. Rad je podijeljen u dva 
velika dijela s više cjelina i podnaslova. 

1 Ove tri pretpostavke nisu istog stupnja - na vrhu se nalazi etički čimbenik u životu društva što znači da su običaji 
važniji negoli je to zakonodavstvo. 

2 Vladavina Terora, uspostavljena 5. 9. 1793. godine, bila je većinom provođena od strane jakobinskog kluba koji je 
tada imao središnju političku ulogu kao najjači klub među montanjarima. Maximilien Robespierre bio je njihov vođa 
kao najistaknutija politička figura i glavni ideolog. Njegova smrt 28. 7. 1794. označava kraj ovog razdoblja. Sama 
vladavina Terora imala je glavnu svrhu i cilj obranu Francuske i očuvanje tekovine revolucije, što je i uspjela 
primjenom brutalnim mjerama. Unatoč uspjehu. Teror uskoro postaje suvišan i kao takav biva osuđen na propast. 

Revoluciju protiv Crkve, prvi dio rada, shvatio sam kao tri različita - međuovisna - 
procesa: ukidanje Crkve kao institucije, progon svećenstva i napad na vjeru. Složenost 
problema ne omogućuje identifikaciju istih jer, primjerice, progon svećenika i napad na 
vjeru kao takvu ne moraju biti povezani . Naglasak je na odnosu novog društva i 
njegovih tvorevina prema ova tri segmenta Crkve, a posebice vjere jer je ona bila gorući 
problem ovog razdoblja 3 4 te nemogućnosti pronalaženja zajedničkog jezika među istima 
što je uzrokovalo ovaj radikalni raskol. Teorijski pogled ovog problema ustanovljen je 
uglavnom na filozofiji Georga Wilhelma Friedricha Hegela. U ovom dijelu rada, također 
je opisana sama kampanja dekristijanizacije i otpori koje je ona izazvala. Drugi dio rada 
je temeljen na religiji građanstva - tom konglomeratu različitih kultova i uvjerenja koji 
su nastali uslijed ove radikalne vjerske revolucije. Za teorijsku podlogu ovog fenomena, 
kao i izvor samog naziva, koristio sam se dijelom, točnije poglavljem „Civilna religija“, 
iz Jean-Jacques Rousseaueova poznatog djela „Društveni ugovor“. Pojašnjenje shvaćanja 
pojma religije građanstva i opravdanje njegova korištenja kao i opis njenih najvažnijih 
kultova glavni su predmeti ovog dijela rada. 

Cilj rada je prikazati ovu avanturu Razuma, njene ideje, ostvarenje te konačne 
rezultate, kao i kratkoročne, ali i dugoročne posljedice koje je ostavila u nasljedstvo. 


3 Postoje brojni primjeri jasnog i nedvosmislenog zadržavanja katolicizma unatoč rušenju lokalne crkve ili 
protjerivanju župnika. 

4 Katolička crkva kao institucija napadnuta je već 1790. godine nacionalizacijom posjeda, a svećenstvo 1791. godine 
uvođenjem ustavne zakletve te progonom svih koji to odbiju. Do početka II. godine. Katolička crkva u potpunosti je 
bila izbačena iz Francuske i zamijenjena konstitucionalnom crkvom. Svećenici koju su položili zakletvu postaju 
konstitucionalni, dok oni koji to odbijaju postaju „tvrdokornima".Sama vjera nije osporavana, bar ne službeno, sve 
do druge polovine 1793. godine kada kreće potpuna dekristijanizacijska kampanja i kada stradavaju i preostali 
konstitucionalni svećenici. Ovo se prvenstveno očituje uspostavom ateističkog kulta Razuma, premda je cjelokupna 
religija građanstva bila zamišljena kao smrtonosni udarac katoličkoj vjeri. 

1. Revolucija protiv Crkve 


Vovelle (1989: 15) o revoluciji protiv Crkve i dekristijanizaciji tijekom II. godine piše 
kao o: 

...brutalnoj krizi savjesti, u kojoj elitističke ideje bude duboko ukorijenjene akcije 
narodne kulturne subverzije, gdje se emancipacijska ideja nameće silom, gdje se 
lomače auto- de -fea, izravna uništenja, miješaju sa podsmjehom, sa svetkovinama, 
sa snovima o idealnoj zemlji i novome čovjeku. 

1.1. Avantura Razuma 

Kada se Razum 5 pomiješa sa strahom, kada se vrlina i opća volja 6 7 8 ostvaruju u 
individualnosti, kada prosvjeta krene u borbu protiv vjere i praznovjerja, prozvanih 
fanatizmom, tada nastaje ovakva izopačena epizoda pokušaja stvaranja utopije vladavine 
Razuma na ruševinama carstva zabluda i praznovjerja. Na kraju ona sama zapada u 
fanatizam, sljepilo i negaciju svojih početnih principa i pretpostavki. U ishodištu ove 
epizode nema razuma, opće volje, općeg dobra niti oslobođenosti od fanatizma, zabluda, 
praznovjerja i manipulacije interesnih frakcija. Uzmemo li u obzir kontekst, možemo 
pretpostaviti da su temeljne pretpostavke ove kulturne revolucije zapravo svoje ishodište 
imale u političkoj naravi. Rušenje Katoličke crkve, brisanje vjere i protjerivanje klera iz 
revolucionarne Francuske, bio bi ,,šamar“ reakciji, posebice unutarnjoj. 

'i 

Kler, koji je bio usko povezan s cjelokupnim sistemom l ’Ancien Regimea, ostao je 
kao njegova slika, podsjetnik i suradnik bivšeg, sada nepodobnog režima. Sam napad na 

o 

l’Ancien Regime, prvenstveno se očitovao u rušenju i zabrani svih njegovih simbola , ali i 
onoga što je podsjećalo na njega. Crkva je tada viđena kao neki urotnik, gdje je 
obmanjujuće svećenstvo u suradnji s despotizmom širilo zablude i praznovjerje među 
masama, kako bi zavaralo i obmanulo narod predajući ga poput stada ovaca u ruke 
despota. Tek na ovim temeljima mogao je despot utažiti svoju pohlepu i taštinu, koristeći 
nedostatak razuma kod svojih podanika. 


5 Sam pojam Razuma opisan je u poglavlju 2.3.Kult Razuma (str. 25.) 

6 Premda su sudionici same revolucije uglavnom navodili kako djeluju u ime „opće volje“, Edelstein (2009: 272), 
iznosi razmišljanje daje temelj svega u jakobinskom razdoblju bila prirodna religija koja nije izraz opće volje, nego 
prirodnog prava. 

7 Francuska, Galikanska Crkva imala je poseban autonoman položaj unutar Katoličke crkve i kao takva bila je 
izrazito povezana s državom i osobom kralja, te je stoljećima bila jedan od osnovnih stupova identiteta Francuske i 
Francuza. 

8 Prvenstveno kralja, plemstva, feudalizma, dvoraca i slično. 

Premda je dobro poznata činjenica da je svećenstvo išlo pod ruku s despotima, 
moramo ipak promotriti dvije stvari. Prvo je postojanje opće mogućnosti vjerske obmane. 
Kult Razuma i apostoli slobode 9 optuživali su katoličko svećenstvo kako su oni svojim 
propovijedima i svakojakim čudima obmanjivali narod. Vjerska bi obmana tada 
podrazumijevala podmetanje nečega ,,stranog“, ,,tuđeg“ i ,,lošeg“ u svijest naroda. 

Kako može postojati obmana tamo, gdje svijest neposredno ima izvjesnost „same 
sebe“ u svojoj istini, gdje sama sebe posjeduje u svome predmetu - ona sama sebe u 
njemu pronalazi, kao i proizvodi. 

(Hegel, 2000: 357) 

Lagati i obmanjivati se može o osjetilnim i pojedinačnim stvarima, o događajima, 
podacima, proizvodima itd., ali u znanju o biti, u kojemu svijest ima neposrednu 
izvjesnost o samoj sebi, ne može se govoriti o mogućnosti obmane i podmetanja. Ukoliko 
nije bilo vjerske obmane, onda izvorište ,,suradnje“ moramo tražiti drugdje. Ako narod 
nije moguće obmanuti o znanju o samoj svojoj svijesti, onda preostaje jedino obmana o 
drugome, tj. obmana razuma i uvida. Takvo ,,obmanjivačko“ svećenstvo nastalo je na 
temeljima razuma i korisnosti, koristeći vjeru, točnije religiju i Crkvu, samo kao medij 
svoga djelovanja. Ovakvo izopačenje vjere počiva na površnim dogmama, primjenjivim 
samo u pojedinačnosti. 10 Takve dogme svoju bit imaju u drugome i kao takve udaljavaju 
se od biti vjere. Ovime se stvara mreža zabluda i praznovjerja koje zauzimaju mjesto 
razuma, a narod bez razuma je bespomoćan protiv tiranije. 

Ovdje dolazimo do druge bitne stvari, a to je zastupljenost svećenstva u 
omogućavanju despotizma. Nikako ne možemo tvrditi da su cjelokupan kler i Crkva bili 
u njegovoj neposrednoj službi, premda su bili sastavni i jedan od osnovnih temelja 
l’Ancien Regimea. Eventualno bismo mogli reći da kršćanska vjera u svojoj biti stvara 
pogodne temelje za njegovo ostvarenje 11 , ali smatram da ovakvo objašnjenje nije realan 
prikaz stvari jer su se slične pojave dogodile u gotovo svim sustavima. Pošto opća 
vjerska obmana nije moguća, treba prijeći na individualno i pojedinačno, zapravo na 
samo one dijelove klera koje možemo nazvati ,,obmaniteljskima“. Kao i svako 
ostvarivanje općeg, tako i u ovom slučaju postoje individualne volje i frakcije. Onaj dio 


9 O apostolima slobode više u poglavlju 1.2.1. Kampanja u provincijama (str.13.) 

10 Ovakvim naučavanjem vjera izlazi iz svog svijeta svijesti i počinje se baviti problemima razuma gdje se negira. 

11 Rousseau navodi kako je kršćanstvo „robovska 11 religija koja je svojim mentalitetom vrlo pogodno ,,tlo“ za razvoj 
tiranije. 

12 Tiranije i despotizmi uzdizali su se i padali diljem svijeta kroz povijest neovisno o kršćanstvu, tako da odrediti i 
osuditi kršćanstvo kao uzrok tome bilo bi besmisleno. 

klera koji je odstupio od biti vjere i počeo težiti ka koristi postaje upravo ta ,,trula“ grana 
Crkve, taj simbol zablude, praznovjerja i iskorištavanja. Javljanje interesa stvara frakcije, 
a te interesne grupe dalje djeluju samo individualnom voljom narušavajući opći integritet 
i vjerodostojnost Crkve kao institucije. Jednostavnije rečeno, korupcija je udaljila ovu 
frakciju klera od vjere, pretvarajući je ni u što više od pijuna despota o kome ovisi. 

Katolička crkva u Francuskoj uoči revolucije bila je najveći zemljoposjednik s 
neizmjernim bogatstvom i moći. Ruralni posjedi Crkve, koje su obrađivali seljaci, 1789. 
godine doprinosili su oko 100 milijuna li vri godišnje u Crkvenu riznicu. Unutar same 
Crkvene hijerarhije postojala je velika razlika između visokog klera i seoskog svećenstva. 
Pariški biskup godišnje je imao pola milijuna livri prihoda, a niti drugi i što je još gore, 
brojni biskupi, nisu puno zaostajali. U drugu ruku, seoski svećenici živjeli su u maloj 

i a 

kolibi pored crkve obrađujući vrt te nisu bili imućniji od većine svojih župljana. Unatoč 
bogatstvima Crkve, velika većina svećenstva živjela je u bijedi kao i seljaci koji su 
uglavnom bili vrlo privrženi svojim župnicima. (Anderson, M., 2007: 145). 

Dakle, iz svega ovoga lako možemo iščitati kako je uglavnom visoki kler bio 
utjelovljenje tog problema, uživanje pretjerane raskoši u ime vjere koja propovijeda 
skromnost, zauzimanje brojnih dužnosti bez ikakve namjere njihova vršenja. 14 

Louis- Sebastian Mercier, Francuski dramaturg i pisac toga doba, prosvjedovao je 
1782. godine i ukazivao kako je Pariz pun svećenika i redovnika koji nisu služili niti 
Crkvi niti državi, a nisu bili okupirani ni sa čim osim beskorisnim i trivijalnim stvarima. 
(Betros, 2010.) Ako ovome shvaćanju dodamo još to da ti ,,beskorisni“ imaju velika 
bogatstva, ne čudi nas mržnja spram visokog klera, koja se kasnije rasplamsala poput 
pošasti na sve njegove dijelove. 

Razum je naslutio ovaj sveobuhvatni društveni problem, ali je nakon nekoliko 
uspješnih poteza prvih godina revolucije 1793. godine krenuo krivim putem. Njegova 
manifestacija u kultu Razuma i akcije protiv fanatizma u ovoj povijesnoj epizodi bile su 
također provođene određenim interesnim grupacijama i frakcijama. Višestruka podjela 
francuskog društva, koja je nastupila 1793. godine, ukazuje da ovo nikako nije mogao 
biti iskaz opće volje novog građanstva. Razum, zajedno sa svojim konspirativnim 
provoditeljima i huškačima ove kulturne revolucije 15 , izabrali su pogrešan pristup u 

13 Prosječni seoski svećenik bio je sretan ako je imao više od 700 livri godišnjih prihoda. 

14 Imamo primjere određenih pripadnika visokog klera koji su imali i do više desetaka dužnosti, a živjeli su u 
Versaillesu i nisu gotovo nikada posjećivali svoje biskupije. 

15 Postoje brojne teorije o samim provoditeljima dekristijanizacijske kampanje jer ona nije nametnuta „odozgo'' 1 , 
nego je čak u provincijama išla uglavnom pored znanja Konventa i Odbora gdje je provođen najveći teror. 

suzbijanju praznovjerja, ali i pogrešnu metu - vjeru kao takvu. 16 Otvorenom borbom 
protiv vjere i svoje oprečnosti, Razum i njegove sastavnice pretvaraju se u negativnost - 
nasilje, moć, korupciju, zloupotrebu - i u konačnici sami postaju ono protiv čega su se 
borili. Kult Razuma možemo vidjeti kao manifestaciju Hegelova negativnog uvida. Tada 
uvid, razum i prosvjeta ne shvaćaju da negiraju sami sebe jer oni se ne mogu baviti 
nečime izvan uma. 17 Definirajući sebe kao negativnog, Razum se otisnuo na misiju koja 
će dosegnuti vrhunac „bijesom uništenja“. Oni upadaju sami u svoju zamku, zamku 
koju su na početku postavili vjeri - tom tkivu praznovjerja i zabluda u njihovim očima. 
Sada su dekristijanizatori i apostoli slobode postali nova interesna grupacija unutar nove 
religije građanstva služeći novome gospodaru - Teroru. 


1.1.1. Teror 

Teror, taj konstrukt Razuma, 19 izdao je vrlinu racionalnosti zanesen fanatizmom kojeg 
je pokušavao uništiti. On se hranio na onome što je uništio, a izbrisao je ono što ga je 
stvorilo . U njemu se vraća potlačeni fanatizam koji se očituje ,,orgijskim“ festivalima 
dekristijanizacije u zimu 1793./94. godine. Ovo je vrhunac duha revolucionarnog 
ikonoklazma, koji počinje ubojstvima kralja i plemstva, zatim slijedi oskvrnjivanje i 
zatvaranje crkava; od promjene imena toponima i građana do uvođenja novog sata i 
kalendara; od uništenja i razmještanja umjetnina do njihove rekontekstualizacije u 

..91 

novoosnovanim Nacionalnim muzejima gdje su trebali biti očuvani ,,uništeni““ . U 
daljnjim se zapletima ikonoklastička akcija okrenula samoj sebi - ikonoklazma je bila na 
izravnom udaru ikonoklazmije. Brisatelji su obrisani, dvadeset i četvero satni dan je 


16 Početkom 1794. godine svećenstvo gotovo više nije ni postojalo u revolucionarnoj Francuskoj, oni koji su ostali 
skrivali su se i nisu provodili nikakvu službu. 

17 „Prosvjetiteljstvo nije tako prosvjećeno u vezi samog sebe.“ (Hegel, prema Comay, 2011: 64) 

18 Fanatičko uništenje drugoga temeljeno na netolerantnosti ili možda uništenje radi prevladavanja? Friedrich 
Nietzsche (2009.) smatra da je potrebno uništiti i prevladati staro da bi se stvorilo novo, bolje, savršenije. 
Promatrajući tijek revolucije protiv Crkve možemo primijetiti da je Razum krenuo od posljednje, da bi na kraju 
završio na prvoj pretpostavci. 

19 Teror je trebao biti glavno oružje Razuma kojim će stvoriti „vladavinu Vrline" - utopijsko društvo kakvom su se 
jakobinci, nadali. Vrlina i Teror, prema Robespierm, bili su međusobno ovisni. Jedno bez drugoga bili bi beskorisni, 
jer je Vrlina bez Terora previše blaga, slaba i kao takva nemoguća, dok je Teror bez Vrline oličenje čiste brutalnosti 
koje nema svrhu. 

20 „Od svih praznovjerja, nije li najopasnije mrziti bližnjega zbog njegova mišljenja? ... nije li razumnije 
obožavanje praznovjerja, negoli mrziti i progoniti svoga brata? 1,1 (Voltaire, 1997:103) 

21 U nemogućnosti praćenja koraka Revolucije, revolucionarni artefakti postajali su automatski zastarjeli, a kao takvi 
trebali su biti odmah uništeni. Njihovo uništenje bilo bi obilježeno, sakralizirano i ovjekovječeno - ruševine su 
pohranjivane u oskvrnjenom obliku kao simbol prevladanoga i prošlog. Godine 1793. na naredbu Konventa 
brončana tabla koja je predstavljala prvu Deklaraciju prava čovjeka i građanina i bakrena tabla Ustava iz 1791. 
godine bili su izvađeni iz temelja kipa Slobode i obredno uništeni te naposljetku pohranjeni kao „povijesni 
spomenici 11 . (Comay, 2011: 62-63) 

22 

vraćen, a Robespierre proglašava ateizam" fanatizmom. Krug se nastavljao, novo je 
uništavalo staro - kip Ateizma spaljen je na festivalu Najvišeg Bića. (Comay, 2011: 62- 
68) Proces se nastavljao dalje sve do 1801. godine i reinstalacije katoličke Crkve u 
Francuskoj, kada je krug zatvoren. 

1.1.2. Emancipacija od tradicije 

Civilno društvo je strašna moć koja uvlači čovjeka u njega samog, a zuzvrat od njega 
dobiva čovjeka koji radi za njega, čovjeka koji mu duguje sve i čovjeka koji sve radi u 
nečije ime - ime civilnoga društva. Opasnost se javlja kada takvo društvo dođe u stanje 
neobuzdane aktivnosti, kada ima sklonosti širiti se beskonačno ili kada je ugroženo. U 
takvom stanju svi interesi pojedinca su podređeni društvu koje briše privatnu sferu 

no 

građana, subjektivitet i tradiciju." Ovakva ,,bezbožna“ država ,,etičkog“ svijeta, za 
Hegela je znak velike opasnosti jer etički ateizam, koji preuzima socijalnu stvarnost 
čovjeka, znači konačnu osudu i propast povijesti tradicije. (Hegel, prema Ritter, 1982: 
81) Ovakva emancipacija od tradicije kroz povijesni lom, revoluciju, moguća je bila 
samo u državi kao što je Francuska, gdje nije postojala duhovna sloboda i to unatoč tome 
što je bila središte prosvjetiteljske misli." Francuska revolucija došla je na temeljima 
prosvjetiteljstva, ali prije emancipacije duha koji je bio potreban kako bi ona došla na 
plodno tlo i ostavila trajan sustav. Prema riječima Julesa Micheleta: 

Revoluciji su falili temelji. Nedostajala joj je religijska revolucija... iz koje je 
mogla izvući potporu, snagu i dubinu. 

(Michelet, prema Comay, 2011: 57) 
Upravo zbog toga Francuska revolucija nastala je na temeljima negiranja zatečenog 
stanja, kroz godine uviđajući nemogućnost suživota s kršćanstvom. Alexis de 
Tocqueville (2011: 138) navodi razloge ovog kritičnog razdora civilnog i crkvenog 
društva. Crkva je bila osnovana prvenstveno na tradiciji, a kao takva neminovno je 
izgubila svoje mjesto u novom sustavu koji je bio emancipiran od nje same. Prvenstvo 
autoriteta nad individualnim razumom i hijerarhije nad ravnopravnosti, također su bili 

22 Kult Razuma bio je po svojoj naravi ateistički - ovime je osuđen i sam kult koji sada poprima novi izgled 
uvođenjem Najvišeg Bića. 

23 Hampson (2006: 223) u ovakvoj ideji društva, koju su posebice razradili Robespierre i Sain-Just, vidi nacrt 
dvadeset stoljetnog totalitarizma. Sistem u kojem država postaje svemoćna, izvorom svakog morala i koja zahtijeva 
vrhovnu odanost ima vrlo moderan izgled. Individua više nema nikakvih prava u odnosu na društvo, koje postaje 
izvorištem svih prava. Obitelj postaje glavnim protivnikom sustava jer u njoj vide najvećeg protivnika apsolutne 
odanosti državi, a ideologija apsolutnosti tjera svoje pristaše u rat do kraja - u ovom slučaju apsolutni moral protiv 
tiranije - gdje se ne bi moglo stati dok i zadnje ,,zlo“ na svijetu nije istrijebljeno. 

24 Prosvjetiteljstvo nikada nije moglo u potpunosti zaživjeti u takvoj sredini gdje nedostaje duhovna sloboda. 

vrlo bitni čimbenici u njihovu neslaganju. Izostanak duhovne slobode i velika politička 
vezanost Crkve za l ’Ancien Regime, onemogućili su bilo kakav kompromis i stoga naveli 
Revoluciju na pomisao kako mora prvo uništiti crkvene institucije da bi mogla napasti 
državne.” Sekularizacija je bila potpuna, uvođenjem prava čovjeka sva su ostala prava i 
ovlasti izgubila pravovaljanost i vjerodostojnost pa je s time nestalo i božansko pravo, a 
s njim i taj ogromni utjecaj religije. 26 


1.1.3. Konačnost? 

Ovaj cjelokupni pokret dekristijanizacije, u konačnici nije potpuno ostvario svoj cilj, 
premda je ostavio duboke ožiljke na društvenom tijelu Francuske. Katolička svijest ostala 
je na dovoljno visokoj razini u narodu kako bi se omogućio katolički odgoj tijekom cijele 
revolucije. Revolucija nije uspjela srušiti temelje na kojima će se kasnije obnoviti 
katolička vjera. (Jedin, 1978: 385) Na primjeru dekristijanizacije i otpora prema njoj 
možemo prepoznati sukob ideologija Machiavellia i Montesquiea (prema Barišić, 2005: 
193) - sukob zakona kao moći protiv njegove nemoći naspram običaja, a manifestiranog 
u borbi središnje vlasti, njezinih agenata, apostola slobode i pojedinih 
,,makijavelističkih“ lokalnih političara protiv običaja naroda, posebice u provincijama, i 
njegove vezanosti uz tradiciju i vjeru. 

...bila je to epizoda bez sutrašnjice... 


(Vovelle, 1989: 163) 

Epizoda bez sutrašnjice možda, ali cjelokupan je proces postavio klicu sekularizacije 
koja je ubrzano rasla tijekom 19. stoljeća. Premda je katolicizam uskrsnuo i bio 
obnovljen, ovaj proces uzrokovao je mnoge sustavne društvene promjene koje su ostale, 
pa tako sve do danas suoblikuju mentalitet ljudi u Francuskoj, ah i šire: 


25 Crkvene institucije su služile kao osnova i model državnim. 

26 Suživot religijskog i političkog društva nije nemoguć, premda su oni u osnovi različiti i ne mogu biti vođeni istim 
principima i pravilima. Crkva se „upetljala" u politiku, ali njezina vokacija niti priroda to ne traže od nje niti je 
određuju kao takvu. Konstitucionalni biskup Henri-Baptiste Gregoire vidio je u novome demokratskom društvu 
prakršćanska načela i ideale, pokušavajući pomiriti ove dvije zaraćene strane. Sudbina njegove Crkve jasno nam 
daje do znanja da je trenutačni kompromis u tom vremenu bio nemoguć. Njegove ideje bile su daleko ispred svoga 
vremena. (Kiing, 2007: 199) Katolička crkva tek je 1963. godine izdala prvi službeni dokument ,,expresis verbis“ u 
kojem se spominju osnovna ljudska prava i dužnosti koje iz njega proizlaze. Drugi vatikanski koncil (1962.-1965.) 
prepoznao je pravo autonomije svjetovnih stvari. Ovakve ideje još su bile vrlo strane duhu Katoličke crkve krajem 
18. stoljeća, više od stoljeća i pol ranije. (Matulić, 2005: 17) Walton (2009: 195) iznosi kako je upravo ova 
„nespremnost" Crkve, te posljedično i njena nemogućnost da kao središnja moralna i obrazovna institucija održi 
civilne vrijednosti i socijalnu disciplinu u razdoblju 1789. - 1792. godine, uzrokovala pokušaj regeneriranja 
nacionalnog morala 1793.-1794. godine prekidanjem sa tradicijom. 

Umjesto kršćanske vjeroispovijesti, ploča s ispisanim ljudskim pravima. Umjesto 
crkvenog prava, ustav države. 

Umjesto križa, trobojnica. Umjesto krštenja u crkvi, ženidbe i pokopa, registar 
građanskog statusa. Umjesto svećenstva, učiteljstvo. 

Umjesto oltara i misnog slavlja, oltar domovine, na koji domoljub ima položiti i 
svoj život. Umjesto vjerski obojenih mjesta, gradova i ulica, domoljubna imena. 
Umjesto štovanja svetaca, štovanje junaka, mučenika revolucije. Umjesto Te 
Deuma, Marseillaise. 

Umjesto kršćanske etike, prosvijećena etika građanskih vrlina i društvene 
harmonije. 

(Kung, 2007: 198) 


1.2. Dekristijanizacija 

Premda Vovelle (1989.) i Soboul (1966.) iznose kako je dekristijanizacija u ovom 

97 

razdoblju provođena mimo Konvcnta” , što bi značilo poglavito ,,odozdo“, smatram da 
se ipak mogu prepoznati dvije struje dekristijanizacije, ,,odozgo“ i ,,odozdo““ . 

Prva bi bila provođena od strane vlade i Konventa, a druga ona koju su provodili 
sankiloti, deputati, apostoli slobode i slično. Prvu ćemo prozvati vladina, a drugu 
apostolska dekristijanizacija kako bismo ih jednostavnije mogli razlikovati. 

Kako opravdati ovakvu podjelu? Cjelokupni proces borbe protiv Crkve i vjere u 
Francuskoj bio je izrazito heterogen i trajao je cijelim razdobljem Revolucije. Brojne 
radikalne napade na Crkvu uzrokovala je upravo neposredna potreba, primjerice 
nacionalizacija posjeda i skidanje zvona s crkava. Ovakve poteze provodila je vlada, 
propisujući zakone u centru i slanjem agenata kako bi ih proveli, a možemo ih pratiti od 
početka Revolucije, ali i tijekom II. godine Republike. Upravo ove godine vlada je 
napravila najveći udar u odnosu na katoličku vjeru - uveden je novi kalendar i propisan 
je zakon kojim se svaka općina može u potpunosti odreći katolicizma. Uz ovaj, možda 
najvažniji trenutak cjelokupne dekristijanizacije i revolucije protiv Crkve, bitno je još i 


21 Ustavno-pravna skupština Francuske Republike u razdoblju od 1792. do 1795. godine 

2S Ako gledamo cjelokupnu Francusku revoluciju možemo ju podijeliti i na dekristijanizaciju u užem i širem smislu. 
Gledano u širem smislu ona započinje nacionalizacijom posjeda, a u užem smislu je epizoda od šest mjeseci na 
prijelazu 1793. i 1794. godine kada je bila najintenzivnija. Ovakvu podjelu dekristijanizacije ponudio je Vovelle 
(1989.) Premda je u ovom radu orijentacija prvenstveno na ovo drugo razdoblje, ipak je bilo potrebno nju uključiti u 
širi proces radi boljeg razumijevanja jer ta prva dekristijanizacija nije prestala s djelovanjem kada je nastupila druga. 
Ovime bi zapravo označio apostolsku dekristijanizaciju kao jednu „epizodu 11 vladine koja je trajala tijekom cijele 
revolucije, ali epizodu koja je bila u kontrastu i sukobu s cjelinom. 

potpuno ukidanje kao i deportacija ostataka klera te uspostava kulta Najvišeg Bića od 
strane vladajućih. Ovaj tip bio bi vladina dekristijanizacija - kada centralna vlast 
propisuje zakone koji su usmjereni, između ostalog, i na eradikaciju Crkve i katolicizma. 
O ovim će akcijama više biti riječi u dijelu koji govori o religiji građanstva, dok će ovo 
poglavlje pripasti opisu apostolske, epizodne, dekristijanizacije. 

Apostolska dekristijanizacijska kampanja počinje u proljeće 1793. godine u Pariškoj 
Komuni pod vodstvom Pierre Gaspard Chaumettea i Jacques Heberta. Njihove 
antiklerikanske novine Le Pere duchense bile su glavno sredstvo propagande koja je 
postavila temelje kasnijih akcija. (Anderson, 2007: 150) Ovaj proces odgovarao je 
kretanju koje se naročito ocrtavalo poslije stupanja sankilota u politički život. Sto je 
nagnalo prosječnog sankilota da se prikloni ovakvom radikalnom procesu? 

Soboul (1966: 267) navodi nekoliko razloga: antireligiozni osjećaji, potreba 
nacionalne obrane, strah od reakcije, panično traženje krivca i suradnika, ekonomski 
aspekt potrage za kovinama - srebrom, zlatom i si. 

Mnogi patrioti, posebice nakon pada monarhije, 30 pretpostavili su kako je potrebno 
istrijebiti katolicizam radi napretka Revolucije. U svibnju 1793. godine Komuna u Parizu 
ukinula je plaće svojem svećenstvu, zatvorila crkve i natjerala oko 400 svećenika da se 
odreknu čina. Zahtijevali su također da se katedrala Notre Dame pretvori u hram Razuma. 
(Anderson, 2007: 150) Pokret je dosegao vrhunac kada se pariški nadbiskup Jean-Baptise 
Joseph Gobel, pod neposrednim utjecajem Chaumettea, 7. 11. 1793. odrekao čina i kada 
su mu se u tome pridružili veliki vikari kao i ostatak pariškog svećenstva. Tri dana 
kasnije, pod pokroviteljstvom Konventa, održana je proslava u čast Razuma u katedrali 
Notre Dame, koja je istom prilikom posvećena u njegovo ime. (Vovelle, 1989: 16-17) 
Brojne frakcije i grupacije vodile su međusobno političku borbu, često koristeći upravo 
ovaj problem u svrhu ostvarivanja svojih ciljeva. Manje političke ličnosti, poput Prolia, 
Desfieuxa, Pereira i Dubuissona, pokušavale su steći popularnost na temelju 

TI 

dekristijanizatorske kampanje u Parizu što je izazvalo reakciju revolucionarne vlade/ 
Upravo ovakvi pokušaji stjecanja popularnosti i političkog probitka, koristeći teror i 


29 Članovi kordeljerskog kluba koji su imali velikog utjecaja na sankilote. Predstavljali su radikalnu struju tog kluba 
koji se zalagao za oštri egalitarizam provođen terorom. Uz to bili su jedni od vodećih ateista u Konventu i 
zagovaratelja kulta Razuma, (vidi sliku br. 1 i 2) 

30 Svećenstvo je bilo monarhijsko, a naginjali su uglavnom žirodincima i federalizmu - svemu što je u II. godini 
odbačeno. 

31 Optuženi su kao kontrarevolucionari koji narušavaju nacionalno jedinstvo. 

dekristijanizaciju, nagnali su montanjarske 32 prvake da osude cjelokupnu apostolsku 
dekristijanizaciju. (Hampson, 2006 :216-217) 

Apostolska dekristijanizacija okarakterizirana je kao manifestacija brutalnosti i 
fanatizma, gdje su teror i uništavanje provođeni bez ikakvog nazora, a posebice se to 
uočavalo i očitovalo u provincijama. Centralna vlast, kao reakciju na nasilje, proglasila je 
slobodu vjeroispovijesti 8. 12. 1793. (Anderson, 1908: 137) Ovaj dokument trebao je 
spriječiti samovoljno provođenje dekristijanizacije i njenu zlouporabu u sebične svrhe, a 
samim time je i apostolsku dekristijanizaciju dobrim dijelom stavila izvan zakona. 
Premda su vladajući također provodili dekristijanizaciju, upravo ova metoda bila je 
odlučujuća da sukobi ove dvije struje. 

Onaj koji hoće spriječiti ispovijedanje vjere fanatik je kao i onaj koji služi misu... 
riječi su Robespierrea koji je označio rušenje oltara kao kontrarevolucionamu 
zamaskiranu demagogiju. 34 (Soboul, 1966: 271) O sličnom problemu progovorio je i 
Georges Danton, jedan od najutjecajnijih političara ovog razdoblja i vođa struje 
„umjerenih", oštro istupajući pred Konventom protiv progona, prolijevanja krvi i vjerskih 
maskarada, zahtijevajući da se postavi graničar Pod ovakvim pritiscima s vrha, 
Chaumette je bio prisiljen progurati slobodu vjeroispovijesti i unutar Komune. 36 Unatoč 
tome crkve su ostale zatvorene, 37 svećenstvo raščinjeno, a apostolska deskristijanizacija 
nastavila je svoje djelovanje zakukuljeno izvan Pariza. (Soboul, 1966: 271) 


32 Montanjari ffra. La Montagne - planina) su dobili ime prema svome položaju u Konventu jer su sjedili na 
najvišim klupama i činili su heterogenu skupinu lijevih političara koje je ujedinjavala opozicija prema vladajućim 
žirodincima (kluba koji je bio na vlasti od početka Revolucije). Godine 1793. preuzeli su vlast od žirodinaca i od 
tada pod vodstvom nekoliko istaknutih političara, poput Jean-Paul Marata, Georges Dantona i Robespierra provode 
radikalnu politiku. Uskoro je uslijedio razdor na više skupina koje su se sukobile. 

33 Premda se u istom dokumentu ogradila od moguće interpretacije daje ovaj dokument trebao zaštiti svećenstvo ili 
dopustiti propovij edanj e fanatizma. 

34 Premda se u prvu ruku čini kao potpuno revolucionaran čin, dekristijanizacija je potencijalno bila pogubna za 
samu Revoluciju. U trenutku rata s Prvom koalicijom, ona je stvarala dodatne nepotrebne razdore unutar društva i 
oružane pobune te gurnula brojno, do tada neutralno, stanovništvo u okrilje kontarevolucije. 

35 Jakobinci su uglavnom bili žestoki protivnici ateizma, kao i praznovjerja. 

36 Bez obzira što su se trenutno pokorili, sankiloti su se ovime drastično udaljili od vlade koju su do tada podržavali, 
ali i održavali. Njihovo viđenje nastavka revolucije bilo je kroz još drastičniji teror i dekristijanizaciju, u čemu ih je 
vlada spriječila. (McPhee, 2002: 145) 

37 U Parizu su sve crkve bile zatvorene ili pretvorene u hramove Razuma, ali u regionalnoj Francuskoj zapravo je 
vrlo nizak postotak općina zatvorilo svoje crkve trajno. Mnogo je više crkava bilo zatvoreno na određen razdoblje, 
uglavnom pod pritiskom direktne dekristijanizacije, te su kasnije ponovno otvarane nakon popuštanja pritiska. 
(Vovelle, 1989: 50-52) 

1.2.1. Kampanja u provincijama 

Pokret dekristijanizacije u provincijama bio je drugačiji od onoga u Parizu. Dok je u 
centru prevladavala politika, pokretali su je i gušili pojedinci, u drugim je krajevima 
problem daleko složeniji. Ona se i javila prije u departmanima i okolici Pariza, nego u 

o o 

samom središtu. Vovelle (1989: 17) navodi kako je „najveća sablazan"' nastala u 
seoskim općinama pariške oblasti, odakle su delegacije seljaka u obliku maškara donosile 
ostatke fanatizma i praznovjerja i izjavljujući kako se odriču vjere, te kako će od sada 
poštovati samo kult Razuma. Isti autor navodi ovo kao početak dekristijanizacije u užem 
smislu, praćene od rujna 1793. do kolovoza 1794. godine. Opisuje ju kao pokret koji nije 
nametnut, ali koji nije ni spontan, nego više kao pokret federacija iz 1790. godine, kao 
impuls koji se širio, negdje prihvaćen, negdje odbijen, ovisno prema mjestu. Hufton 
(1998: 312) smatra kako je dekristijanizacija započela u Parizu, te je od tamo izvezena 
preko službenika. Ovo objašnjenje uklapa se u širu sliku procesa apostolske 
dekristijanizacije, ako uzmemo daje njeno ideološko središte Pariz, a nakon što ju je i on 
prihvatio krenulo je brzo širenje preko službenika u svim smjerovima. Tko su bih ti 
službenici, ti apostoli slobode ? Jesu li oni sami djelovali te na koji su način djelovali? 

Prvenstveno su ih činili representant en mission (vidi sliku br. 3), poslani iz Pariza, 
koji su djelovali kao pravi apostoli - šireći i propovijedajući nove ideje, ideale i ciljeve, 
čitajući zakone i provodeći naloge vlasti. Uz propovijedanje, njihova glavna zadaća bila 
je zapljena crkvenog srebra, zlata i ostalih kovina - posebno zvona - za vojne svrhe. Ova 
mjera, premda je predstavljala izravan udarac na Crkvu, bila je izazvana trenutnim 
potrebama nacije i nije imala za namjeru napad na svećenstvo ili vjeru. Unatoč nalozima 
vlade i ograničenjima, neki su radili na svoju ruku provodeći nasilnu dekristijanizaciju i 
teror. Upravo su oni bili njeni pravi agenti - rušeći crkve, raščinjavajući svećenstvo, 
provodeći ikonoklastičke manifestacije, zatvarajući sve koji bi bili zatečeni s nekim 
religijskim obilježjem te ubijajući one koji bi imali neke veze s tvrdokornim 
svećenicima. Pored representant en mission, važnu pojedinačnu ulogu imali su i lokalni 
,,makijavelistički“ službenici i političari, koji su pod utjecajem „propovijedi" ili iz čistih 


38 Unatoč početnim epizodama sredinom 1793. godine, Razum ostaje još nekoliko mjeseci marginalan, a u velike 
dijelove Francuske nije nikada ni došao. U početku dekristijanizacije nije napadana vjera, uglavnom su metom bili 
Crkva i svećenstvo. Tek kasnijom radikalizacijom i širenjem ateističkog kulta Razuma pred kraj 1793. godine i sama 
vjera dolazi na repertoar uništenja, (vidi sliku br. 4). 

39 Jedan od poznatijih pojedinaca bio je Antoine Louis Albitte koji je rušio zvonike i napravio posebni dokument za 
učinkovito raščinjavanje svećenika. Uz njega su djelovali i brojni drugi, kao što su Joseph Fouchć u Nieveru i 
Claude Javogues u departmanima oko Lyona, koji su se mogli „podičiti" velikim crkvenim plijenom, zabranama 
pogreba i slično. (Vovelle,1989:52) (McPhee,2002: 127) 

sebičnih razloga stjecanja popularnosti i političkog probitka pristupali nasilnoj 
dekristijanizaciji. Oni su mahom bili izvan svake kontrole centralne vlasti i djelovali su 
na svoju ruku, često protuzakonito. U provođenju svojih namjera uglavnom su se 
oslanjali na lokalne sankilote i jakobince. Ti isti provodili su većinu ,,teškog“ posla, kao 
što je uništavanje kipova i svetišta uz ceste, oskvrnjivanje crkava i njihovo pretvaranje u 
skladišta, staje i slično, te skidanje zvona. (Vovelle, 1989) (McPhee, 2002: 127-128) 
(Hufton, 1998: 312) (Anderson, 2007: 150) 

U slučaju otpora stanovništva koje je ostalo vjerno Katoličkoj crkvi, u pomoć su 
pozivane obližnje armees revolutionnaires. Njih je bilo ukupno 45 brojeći između 30 000 
i 40 000 ljudi, a djelovale su u 56 departmana. 40 Djelovale su u malim grupama od 10 
ljudi, ali i u vojskama do 7000 ljudi, sastavljene od sankilota, fanatika i bjegunaca od 
zakona - bile su utjelovljenje revolucionarnog zanosa. Sijali su teror na svojim misijama, 
uništavajući sve što je predstavljalo vjeru, istrjebljujući kontrarevolucionare, 
prikupljajući poreze i hranu za gradove i vojske. (McPhee, 2002: 128) 

Anderson (2007: 150), donosi opis jedne njihove ekspedicije. Krenula je iz Pariza, 
brojeći 3000 ljudi, prema južnim departmanima preko Auxerrea. Tijekom putovanja 
počinili su brojna zvjerstva na crkvenim posjedima - razbijali su vrata crkava, rušili 
oltare, kipove i slike te uzeli sve što je imalo bilo kakvu vrijednost. Kod Auxerrea, 
podijelili su se na manje skupine kako bi nastavili pljačkati obližnje kapelice i crkve, čak 
se penjući na krovove odakle su bacali svete predmete. Akciji su se pridružili i mladići iz 
Auxerrea pa su se zajedničkim snagama potrudili da od kršćanstva u gradu i okolici ne 
ostane ništa, uključujući lijepe i stare umjetnine i religijske objekte. U tjedan dana 
postigli su cilj - od katoličke vjere u regiji ostale su samo srušene crkve. Ovi paravojni 
odredi ukinuti su 4. 12. 1793. „Odredbom o uspostavi vladavine Terora“ (Anderson, 
1908: 194-201), kojom se u paragrafu „Nadležnosti civilnih vlasti“, točkama 18-20, 
određuje kako se oni moraju u roku od 24 sata uključiti u sklop službene revolucionarne 
vojske pod isključivim zapovjedništvom ovlaštenih osoba od strane vlasti. 

Uz revolucionarnu vojsku, najvažniji partneri agenata vlade bili su okružne i 
departmanske vlasti, zatim općine i na kraju narodna društva. (Vovelle, 1989: 139) 
Lokalne vlasti predstavljale su državnu administraciju koja je slijedila naputke iz centra, 
dok su narodna društva bila mjesta na kojima se nastojalo odrediti javno mnijenje. 
Glavna preokupacija vlasti i administracije bila je obrazovanje i oblikovanje narodne 

40 Uglavnom su bili stacionirani u gradovima odakle su išli na kaznene ekspedicije u pokrajine. 

svijesti. Klubovi i sekcije društava postaju glavna javna okupljališta na kojima se čitaju 
novine s ciljem promoviranja novih ideja, ljubavi prema domovini, mržnje prema 
tiranima, prihvaćanja novih kultova, odbacivanja vjere itd. (vidi sliku br. 5) (Carpentier, 
1999: 190-191). 

Pored ovih svih organiziranih poduhvata, važna je i ona anonimna masa koja je bila 
aktivna u dekristijanizaciji. Spontani pokret ljudi koji je odbacio katolicizam drastično se 
razlikuje po regijama Francuske, kao i između gradova i sela. Općenito se više osjetio u 
regijama koje su imale veći postotak konstitucionalnog svećenstva, 41 te u gradskim 
središtima, mjestima uz glavne prometnice i onima lako dostupnima. Geografski položaj, 
kao i kvaliteta prometnica uvelike su utjecale općenito na intenzitet dekristijanizacije 
(vidi sliku br. 6) - teška dostupnost onemogućavala je protok infonnacija, kao što je i 
obeshrabrivala apostole da ih pohode. Ovaj razdor među narodom predstavlja potvrdu, ali 
i sazrijevanje, situacije koja se pojavila već 1791. godine, a koja je i sama predstavljala 
naslijeđe duge prošlosti. (Vovelle, 1989: 163-171) 

1.2.2. Skidanje svećeničkih činova i ikonoklazam 

Dana 6. 11. 1793. godine Konvent je donio odluku da se svaka općina može odreći 
katoličke vjere. Ovo je početak ubrzane dekristijanizacije, a posebno napada na 
konstitucionalno svećenstvo. Prvi na udaru bili su pariški svećenici, a kampanja se 
zatim širila po drugim dijelovima Francuske. Ovo je bio smrtonosan udarac za 
konstitucionalističku crkvu, koja nije uživala povjerenje naroda, a od sada više nije imala 
zaštitu ni od vladajućih. (Soboul, 1966: 269) Koliki je ukupni udarac svećenstvo 
proživjelo tijekom Francuske revolucije iznosi nam Vovelle: (1989: 66-87) Godine 1790. 
u Francuskoj je bilo 114 500 svećenika, no do kraja 1793. godine taj broj se smanjio 
zbog emigracije (20 000 - 25 000 svećenika), pogubljenja (3000 - 5000 svećenika) i 
brojnih odlazaka u ilegalu. Oko 26 000 župnika i vikara, oko polovine ukupnih, 
prihvatilo je Ustav i postalo dio konstitucionalne crkve. Raščinjenog svećenstva na kraju 
je bilo između 18 000 i 20 000, a od toga 13 000 - 15 000 pripadalo je ovoj posljednjoj 


41 Konstitucionalni svećenici nisu održali povjerenje katoličkog naroda. U njihovim očima smatrani su izdajicama 
vjere, dok su u očima vlasti smatrani kontrarevolucionarima. U područjima koja su imala velik postotak ovakvih 
svećenika puno se više odricalo vjere. Postavlja se pitanje je li to bljesak prošlosti, regije u kojima ionako nije bilo 
ukorijenjeno kršćanstvo ili direktan utjecaj dekristijanizacijske kampanje? 

4 ~ Dana 14. 1. 1793. donesena je odluka da svatko tko oda tvrdokornog svećenika koji još nije pobjegao iz 
Francuske dobije 100 livra, a 18. i 23. 3. doneseni su zakoni kojima su svi tvrdokorni svećenici koji se zateknu na 
teritoriju Francuske budu izvedeni pred vojni sud te pogubljeni. Do početka ove dekristijanizacije problem 
tvrdokornih svećenika uglavnom je već bio „riješen 1,1 . (Ballard, 2010: 168) 

skupini - dakle više od polovine (50-57%). (Vidi slike br.7 i br. 8). Unatoč pritisku, 
značajan je broj onih koji su se odrekli čina samovoljno. Najčešći razlozi samovoljnog 
odricanja bili su pod izgovorom prihvaćanja novih ideala, odbacivanja praznovjerja i 
fanatizma te „bacanja u ruke naroda“. 43 Nadalje, još oko 6000 svećenika i redovnika 44 je 
vjenčano - neki prisilno, a neki dobrovoljno. 45 (Vidi sliku br. 9). Rezultati ovog procesa 
najbolje su vidljivi po tome daje u proljeće 1794. godine misa javno držana u svega 150 
župa, od 40 000 sveukupno. (McPhee, 2002: 134) 

Lokalni festivali ikonoklazma i maskarada najučestaliji su bili tijekom zime 
II. godine, premda nisu bili značajno rašireni. Sastojali su se uglavnom od predaje i 
uništenja onoga što se može nazvati „znacima religije“ - instrumentima ili alatkama 
praznovjerja i fanatizma. 46 Svjedoci su opisivali kako su uništili kipove svetaca, svetica i 
ostalih ,,drangulija“, spaljivali „Djevicu Mariju bez čuda“, konstatirali kako su se sveci i 
svetice „dobrovoljno predali državnoj blagajni, a da su tri kralja otišla na nebo s usta tri 
mala topa“, kako su se otarasili „svetaca i svetica koji, usprkos molitvama nekoliko 
bogomolja nisu više htjeli činiti čuda“ itd. Nadalje, u ovim procesima oskvmjivali su sve 
što je prije smatrano svetim, tako da su pili iz kaleža i jeli hostije u zdravlje Republike, 
pravile su se lomače sa svim crkvenim slikama, sa svim „nakazama iz crkava“, 
organizirali su plesove i maskarade. (Vovelle, 1989: 60-64) Ovo posljednje često je bilo 
organizirano kao svetkovina cijelog sela u kojoj su magarci i ostale domaće životinje 
oblačene u svećeničke odore, dok su ljudi pjevali himne Slobodi uz razne plesove. 47 
(Vovelle, 1989: 107) Nakon ovih procesa, sankiloti su smatrali kako su pobijedili u 
dvoboju, dvoboju sa čudima! Pili su iz kaleža, a nisu mrtvi, spaljivali su svece, a nisu 
pretrpjeli nikakvu osvetu. Na poslijetku, u konačnoj želji da uništenjem starog stvore 
nešto novo, nešto bolje, pristupali su otvaranju hramova Razuma, postavljanju bisti 
Mučenika Slobode te organiziranju manifestacija u kojima su, primjerice, pretvarali vodu 
u vino: 

Sloboda može isto ono što i fanatizam! 

(Vovelle, 1989: 60-64) 


43 Mnogi su popuštali pred novim javnim mnijenjem, gdje biti svećenikom više nikako nije bilo poželjno. 

44 Svi samostani i redovnički redovi su ukinuti. 

45 Oko 25% oženjenog svećenstva postalo je očevima obitelji. 

46 Nazivani su brojnim imenima, poput ostataka i zvečaka praznovjerja, čarobnjačkih pehara, igračaka s čašama, 
prazno vjersko kuhinjsko posuđe, kuhinjsko posuđe fanatizma... 

47 Drugi primjeri donose oblačenje magarca u odoru pape, spaljivanje njegove lutke ili stavljanje pogrdnih natpisa 
na nju. Također umjesto pape često su na meti bili i razni reakcijskih kraljevi i njihovi ministri. 

Ovo je vrhunac Razuma , ovo je njegov blagdan, njegova svečanost - njegova pretvorba 
u fanatizam] 

1.3. Borci za vjeru i otpor dekristijanizaciji 

Pitanje koje se ovdje samo po sebi nameće je ono o stanju kršćanstva na selu za i uoči 
revolucije. Koliko je selo uopće bilo kristijanizirano, a koliko samo podložno raznim 
praznovjerjima? 48 Kako možemo protumačiti izostanak općeg oružanog ustanka 49 u 
obrani vjere u jednoj Francuskoj koja je bila 95% katolička s bogatom poviješću vjerskih 
ratova i netolerancije. Voltaire (1997:24), navodi daje: 

...filozofija, ta sestra religije, razoružala ruke koje je praznovjerje tako dugo 
zalijevalo krvlju, a ljudski duh, budeći se iz svog pijanstva, ne može vjerovati do 
kakvih je strahota doveo ga fanatizam! 

Drugo vrijeme, drugi duh! Zato nema općeg oružanog ustanka i građanskog rata zbog 
dekristijanizacije. Vrijeme vjerskih ratova u kršćanskom svijetu je prošlo i više njihov 
duh ne stanuje u osobama koje bi potencijalno mogle povesti takav rat. Ovo ne znači da 
je vjera oslabjela, naprotiv govori o slabljenju praznovjerja. Fanatici i praznovjemici koji 
su inače bili predvodnici vjerskih ratova sada su stali na stranu Revolucije, ispoljavajući 
svoje porive uništenja u ikonoklastiji, progonu svećenika i svih ostalih „neprijatelja 
naroda" te rušenju crkava. 

1.3.1. Oružani otpor 

Većina oružanih ustanaka koji su izbili 1793. godine imali su i vjerski karakter. Pobune 
su predvodili žirodinci i rojalisti uz pomoć tvrdokornih svećenika koristeći vjeru kako bi 
pridobili lokalno stanovništvo. Sama važnost ovog vjerskog elementa mijenjala se u 
odnosu na regije. Niti za jedan veći organizirani ustanak ne možemo reći da je 
prvenstveno motiviran vjerskim razlozima - dekristijanizacijom - nego padom žirodinaca 
i pogubljenjem kralja. 50 U Vandeji je vjera igrala najveću ulogu u odnosu na druga 


48 Koliko je bilo pravih katolika, koliko ljudi koji su se navodili kao takvima prvenstveno iz razloga kulturnog 
identiteta, te koliko su oni svi uopće bili pod utjecajem pravog katoličkog naučavanja, a koliko pod praznovjerjima 
prekrivenog katolicizmom. 

49 Ustanak u Vandeji, (vidi sliku br. 10), koji je djelomično bio vjerski motiviran i ostali marginalni ustanci nisu ni 
sjena očekivane reakcije na ukidanje katoličke vjere u jednoj osamnaeststoljetnoj Francuskoj. Unatoč tome stoje 
broj iskrenih katolika sigurno bio drastično manji od proklamiranog i dalje je zauzimao veliki dio korpusa 
Francuske. 

50 Kralj Luj XVI. pogubljenje 21. 1. 1793., a žirodinci su izgubili vlast 2. 6. 1793. godine nakon ustanka Parižana. 

žarišta, Lion i Marseilles, ali unatoč tome pokret su predvodili aristokrati i rojalisti. 51 
Seljaci Vandeje, koji su činili veliku većinu ustaničke vojske, nisu mogli očekivati ništa 
pozitivno od Revolucije koja im je, uz oduzimanje Boga, nametnula visoke poreze i 
masovnu regrutaciju, a većinu funkcija i crkvenog zemljišta preuzela je buržoazija. 
(McPhee, 2002: 110-112) (Cravetto, 2008: 569) (Mignet, 2006: 233-235) Drugačiji 
karakter imao je pokret Chouans (vidi sliku br. 11), za koji možemo reći da je 
prvenstveno religijski inspiriran. Nastao je 1793. godine, a nestao 1801. godine 
ponovnim uvođenjem katolicizma konkordatom, no za vrijeme svog postojanja nije 
organizirao određenu vojsku ili miliciju, nego se prvenstveno svodio na raštrkanu gerilu. 
Pokret se najviše razvio u regijama gdje je dekristijanizacija bila najbrutalnija, a 
privrženost stanovništva vjeri značajna. I druge vrste oružanih, izoliranih, gerila i otpora 
temeljenih na vjerskim motivima, javljali su se upravo u tim departmanima i vremenu 
gdje i kada je deskristijanizatorska kampanja bila najjača.(Vidi sliku br. 12) (Cravetto, 
2008: 592) (Vovelle, 1989: 149). Sve u svemu, oružani otpori bili su marginalni u ovoj 
domeni i ne može im se nikako pripisati da su bili predvodnici borbe protiv 
dekristijanizacije. 

1.3.2. Pasivni otpor i građanski neposluh 

Daleko važnija skupina boraca za vjeru bila je ona koja je pružala pasivan otpor ili 
organizirala masovne prosvjede. Na mjestima najvećeg stupnja dekristijanizacije, 
nastupio je i najveći otpor. To uključuje okolicu Pariza, središnju Francusku, zatim 
okolicu Lyona te područje oko Rone, a jug Francuske osobito snažno reagira na val 
dekristijanizacije. Mobilizacija naroda, osobito stanovnika sela, iskreno zabrinjava 
deputate. 54 Podržavajući svećenike, oni čine razna djela kojima pokazuju neslaganje s 
činom dekristijanizacije. Ruše drvo slobode, kip slobode, organiziraju skupove, a radnici 
jedne tvornice u Kurtalenu 55 zahtijevaju povratak svojih svećenika, relikvija i svetih 
predmeta (Vovelle, 1989: 147-153) Osobitu važnost narodu predstavlja dokument koji 


51 Vandeja je rojalističko središte Francuske, jedno od rijetkih koje je podržavalo Luja XVIII. i za vrijeme 
Napoleona. Religija je ovdje bila ukorijenjena, a povezanost seljaka s plemstvom i svećenstvom velika. 

52 Ovaj kontrarevolucionarni pokret dobio je ime po krijumčaru Jean Cotterau zvanom „Chouan", zbog dara 
oponašanja glasova sove kojim se služio kao signalom. 

53 Pobune su se javljale i u gradskim sredinama, no znatno manje. 

54 Deputati su pomno pratili događaje u svim područjima Francuske i izvještavali o njima, upravo zbog straha od 
rođenja „nove Vandeje' 1 . 

55 To je važan primjer prve veće akcije koju su poduzeli muškarci. Takvih akcija je bilo malo budući da su 
uglavnom žene bile nositelji otpora dekristijanizaciji. 

smatraju poslanim od samog Boga. Naime, deputati izvještavaju o postojanju dokumenta, 
tj. o: 

...zamišljenom pismu koje je sam Bog napisao zlatnim slovima i u kojem poziva 
glupe vjernike da se vrate katoličkoj vjeri, sa strašnim prijetnjama 

(Vovelle, 1989: 153) 

Ovo nije jedini slučaj izvještaja deputata, koji pogrdno oslovljava pripadnike otpora. 
Deputati, a i centralna vlast, redovito su u svojim pismima pisali o pobunjenom narodu 
kao o manje vrijednima, nerazumnima, fanaticima, pa čak i to da su poput „domaćih 
životinja“ koje služe svećeniku. Osobito su seljaci smatrani ,,idiotima“, ali onim 
,,idiotima“ koje je lako pridobiti. U drugu ruku seljanke, 56 koje su im predstavljale 
vrhunac iracionalnosti, bile su kud i kamo veći problem. (Hufton, 1998: 307) 

Žene su bile puno slobodnije u djelovanju protiv dekristijanizacije. Strah od „nove 
Vandeje“ onemogućavao je takvu vrstu otpora kod muškaraca, budući da je njih 
očekivala daleko drastičnija kazna. One su naprotiv otvoreno demonstrirale protiv nove 
„kozje religije“ te zahtijevale mjesta gdje će im biti omogućeno služiti Bogu i ispunjavati 
vjerske dužnosti. Unatoč naporima deputata i drugih dekristijanizatora, nastavljale su s 
različitim kršćanskim običajima, poput krštenja. Djecu nisu slale u državne škole, učile 
su ih moliti te ih nazivale imenima kršćanskih svetaca, a ne revolucionarnih heroja. Isto 
tako, niti jedan revolucionarni kult nije zaživio u tom dijelu populacije, kao ni izmjena 
sata i kalendara. Organizirane su i neke veće akcije u obranu Katoličke crkve, kao što je 
ona u Montaubanu gdje je oko 5000 žena, od kojih su neke čak bile i naoružane, 
spriječilo obavljanje inventure crkvenog vlasništva.(Vidi sliku br. 13). Zabilježen je i 
događaj u okrugu Saint-Vincent prilikom kojeg su tijekom govora o Najvišem Biću žene 
protestno pokazale stražnjice govorniku što se pročulo i u drugim mjestima te navelo 
tamošnje stanovnice na sličnu reakciju. Mise su se kontinuirano održavale na tajnim 
mjestima, a progonjeni svećenici su bili skrivani, posebice u domovima udovica. 
(Anderson, 2007: 159-160) (Hufton, 1998: 304) 

Na feminizaciju ovog pasivnog otpora, uz već navedene drastične kazne koje su 
očekivale muškarce, utjecala je i sama propaganda službenika koji su prikazivali vjeru 
kao nešto što pripada ženama. 


56 Prema seljankama odnos je bio vrlo specifičan. Obraćalo im se mnogim pogrdnim imenima, a njihove 
intelektualne sposobnosti su uspoređivane s onima domaćih životinja. 

57 Žene uglavnom nisu bile procesuirane zbog organiziranja skupova i obavljanja vjerske djelatnosti. No, ima 
primjera uhićivanja. 

Pustite ih neka mole svoju krunicu. 


(Hufton, 1998: 314), 

bio je primjer korištene retorike, pokušavajući okarakterizirati vjeru kao čin koji 
obavljaju ,,iracionalne“ žene, dok su „racionalni 44 muškarci morali uvidjeti besmislenost 
tog čina i prikloniti se novim i naprednim idejama Razuma. Obavljanje nečeg ženstvenog 
odbijalo je muškarce od osobnog sudjelovanja u ovakvoj vrsti otpora, premda su mnogi 
djelovali upravo preko svojih žena šaljući njih na prosvjedne skupove. 

2. Religija građanstva 


Ni jedna država nije osnovana bez religije! 

(Rousseau, 1994: 162) 

Stvaranje novog sustava, sistema pa tako i nove Republikanske Francuske iziskivalo 
je stvaranje nove religije koja će joj biti temeljem. Nizom okolnosti, utjecaja raznih 
grupacija, stranaka i dijelova naroda te pod neposrednim utjecajem prosvjetiteljskih ideja 
nastala je nova mješavina vjerovanja - koja nikako ne može biti sistematizirana - religija 
građanstva. 

Ovaj termin preuzet je od Rousseaua (Rousseau, 1994: 162), za skupni opis kultova 
koji su zamijenili (ili su pokušali zamijeniti) kršćanstvo, premda postoje odstupanja u 
odnosu na izvornu teoriju autora. Teško je skup kultova i vjerovanja staviti pod nazivnik 
jednog pojma, premda smatram da je to potrebno radi olakšavanja bavljenja ovim 
problemom. Rousseau religiju građanstva opisuje kao: 

...religiju koja ima granice unutar jedne države, daje svoje bogove, svoje 
zaštitnike i čuvare, svoje dogme, rituale i oblik štovanja uređen zakonom. 
Odnosila se prema svemu, osim prema naciji koja ju je slijedila, kao 
nevjerničkom, stranom i barbarskom: za nju dužnosti i prava čovjeka ne sežu 
dalje od,,hramova “. 

On ovu vrstu religije pripisuje najranijim nacijama i naziva ju božanskim civilnim 
pravom. U drugu ruku, civilna religija, koju iznosi na kraju ovog poglavlja i proglašava 
najracionalnijom, bliža je vrhovnim idealima Revolucije u teoriji. U praksi, tj. 
manifestaciji tih ideala kroz dotične kultove, vidimo velika odstupanja od proklamirane 
civilne religije. Premda su kultovi nastali kao pokušaj stvaranja iste, rezultat je bio dosta 
sličniji građanskoj varijanti. Njena prostorna ograničenost, propisano štovanje, 
podložnost zakonu, novostvorena božanstva, apsolutna netolerantnost prema svima koji 
ne dijele njene ideale pomiješano s fanatizmom nametanja i provođenja te militantnosti 
prema ostatku svijeta neopozivo ju odvaja od tolerantne civilne religije, koja nema 
propisane pozitivne dogme i koja služi prvenstveno kako bi jačala veze između građana i 
države, te ju smješta pod nazivnik „loše inačice“ religije građanstva. Upravo opis ovog 
,,lošeg“ iskaza religije građanstva, može opisati stanje u Francuskoj II. godine republike: 
...kada postane isključiva i tiranska, čineći svoje ljude krvoločnima i 

58 U modemom društvu država može se osnovati bez religije na temeljima ideologije, ali u 18. stoljeću to je bilo 
neizvedivo - premda je nova religija građanstva u revolucionarnoj Francuskoj imala dosta moderno lice. 

netolerantnima, tako da rađa umorstva i pokolje, te vjerovanje kako je ubijanje onih koji 
negiraju njihove bogove sveti čin. Takva nacija je odmah u prirodnom stanju stavljena u 
rat protiv svih, što je izrazito štetno za njenu sigurnost. 

(Rousseau, 1994: 163) 

Premda, naravno, stvarnost ne odgovara potpuno teoriji, kao što sam već naveo, 
možemo prepoznati Francusku Republiku u ovome - Republiku koja je krenula na 
,,križarski“ pohod protiv fanatizma i tiranije, ali je ,,nesretnim“ spletom okolnosti ispalo 
da su ti isti zapravo velika većina svijeta. Vrlo je bitno napomenuti da nisu kultovi ni 
religija ti koji su uzrokovali ovakvo stanje stvari, nego su bili više odraz tadašnjeg 
mentaliteta, uvjerenja i puke trenutačne potrebe. 

2.1. Religija građanstva i kršćanstvo 

Religija građanstva koja izguruje kršćanstvo u neku je ruku bila potrebna za trenutni 
opstanak Republike. Robespierre se u svom govoru o Vrlini i Teroru u veljači 1794. 
godine (Robespierre, prema Halsall, 1997: 4) založio za održavanje ravnoteže između 
blagosti i brutalnosti za vrijeme opće opasnosti. Upravo je ta nova religija trebala biti 
predstavnik te ravnoteže. Mentalitet kršćanstva može se činiti kao odveć blagim za 
novonastalu situaciju. Katolički vojnici, prema shvaćanjima Rousseaua (Rousseau, 1994: 
163-165), ne bi imali dovoljno motivacije niti žara za borbu i postizanje bezuvjetne 
pobjede za očuvanje novih, ovostranih, ideala. 59 Cjelokupna reakcija bila je kršćanska što 
bi dodatno oslabilo moral ovih vojnika. U drugu ruku, novopečeni patrioti, sankiloti i 
ostali bespogovorni pristalice revolucionarnih ideja bili su izrazito neprijateljski 
raspoloženi prema tim kršćanima vidjevši u njima oličenje tiranina, despota, fanatika, 
prazno vjernika, obmanitelja... Dok su u isto vrijeme novi ideali Republike njihovi 
vrhovni i jedini ideali, bez podjele na „božje i careve zakone“. Oni, za razliku od kršćana, 
mogućnost ostvarivanja svojih ciljeva vide jedino u pobjedi Revolucije - pobjeda ili 
apsolutni poraz i smrt. Kršćanin svoj vrhovni ideal ostvaruje postizanjem vječnog života, 
što se ostvaruje u zagrobnom životu - za njega propast Revolucije ne negira njegove 
konačne ideale i cilj. Kao takav on je donekle ravnodušan prema izvjesnosti rata, unatoč 
tome što bi trebao bespogovomo odlaziti u rat i obavljati svoju dužnost. Ali što je 


59 Jer njihovi ideali su uglavnom onostrani. 

obavljanje dužnosti naspram fanatične borbe do kraja za ostvarenje svojih vrhovnih 
ideala? 60 

U drugu ruku, apostolska dekristijanizacija vođena kultom Razuma bila je 
utjelovljenje brutalnosti i nije nikako vodila do ostvarenja zlatne sredine. Sukob ovih 
svjetonazora utjecao je na cjelokupne ratne mogućnosti, polarizirajući i paralizirajući 
Francusku u vremenu kada joj je jedinstvo bilo najpotrebnije uslijed rata s Prvom 
koalicijom 61 . Umjerenost je bila izlaz - dopuštanje i sloboda vjeroispovijesti, borba 
protiv nasilne dekristijanizacije i vraćanje u okrilje Revolucije ljudi koji se nisu htjeli 
odreći Boga. Nije bilo potrebno imati cjelokupno stanovništvo zahvaćeno 
revolucionarnim nabojem, bilo je potrebno imati revolucionarnu avangardu i jedinstvo 
naroda jer bolje je imati i manje učinkovite katolike kao braću, nego ih proglasiti 
kontrarevolucionarima. 62 Kult Najvišeg Bića trebao je služiti u svrhu pomirbe Revolucije 
s vjerom u novom ruhu. 

2.2. Građanski kultovi i Republikanski kalendar 

Još se 1790. godine počela nazirati ova nova religija, a njena prva velika manifestacija 
bila je proslava Federacije 17. srpnja. Građanskim praznicima, komemorativnim 
svečanostima, svečanim pogrebima, postupno se ocrtavala njena praksa. U početku su 
ovim pretežno svjetovnim svečanostima prisustvovali i svećenici, sve do praznika 
Jedinstva i nedjeljivosti 10. 8. 1793. godine koji je bio u potpunosti svjetovan (Vidi sliku 
br. 14). Upravo je ovo vrijeme kada se rađaju novi kultovi, poput Razuma i Mučenika 
Slobode, a katolicizam postaje nepoželjan. (Soboul, 1966: 267) Oni se razvijaju pod 
utjecajem propagandne jakobinske kulture u pokušaju stvaranja novog, očišćenog javnog 
morala. Nasljeđujući Rousseauovu doktrinu vlasti kao oblika obrazovne ustanove, 
revolucionari su koristili sva moguća sredstva kako bi ,,očistili“ naciju korumpiranu 
l’Ancien Regimeom. Na ruševinama monarhije, aristokracije i katolicizma trebala je 
izrasti nova prirodna religija: civilna, domaća i patriotska. Pjesme i javni festivali, 
održavani vani, trebali su povezati građane u zajednici skladnosti (Vidi sliku br. 15). 
Kazališta su trebala postati pristupačnija i djelovati na duh naroda sa svojim spektaklima. 

60 Rousseau (1994: 165), navodi primjer o razlici kršćanske i spartanske ili rimske vojske, gdje kaže kako se 
kršćanski mentalitet u sukobu ne može nikako nositi s osvajačkim mentalitetom. 

61 Ona je bila ujedinjena Europska reakcija, a članice su bile: Habsburška Monarhija, Prusija, Velika Britanija, 
Španjolska, Portugal, Sardinija, Kraljevstvo Napulja i Sicilije, Osmansko Carstvo i Nizozemska Republika. 

62 Rousseau (1994: 159) donosi opis Židova koji su odbili prihvatiti novu religiju u Babilonskom služanstvu i zbog 
toga su smatrani protivnicima sistema. Upravo ovo je točan opis situacije u kojoj su se katolici nalazili unutar 
Francuske Republike II. godine. 

Unatoč tome, slikama je jakobinska evangelizacija pridala najviše pozornosti - masovno 
su se stvarali prikazi novih ideala, novih božica, novih heroja. (Sohama, 1990: 769) Ove 
slike bile su vrlo učinkovita propaganda, generirale su brojne nove kultove i predmete 
obožavanja kod naroda. Pjesme i slike o Prirodi, Istini, Razumu, Mučenicima, 
Jednakosti, Domovini itd. (vidi sliku br. 16), uz održavanje manifestacija u njihovu čast 
oživljavalo je „čiste i hladne ideale“ među narodom, stvarajući personalizirana i puno 
pristupačnija božanstva koja su brzo popunila mjesta bivših katoličkih svetaca. 63 

Sadnja stabla slobode 64 (vidi sliku br. 17), bio je čest prizor u građanskim 
svetkovinama, a praksa je usvojena 1792. godine i služila je kao obilježje uspostavljene 
Republike. Stablo je bilo njen simbol, simbol njene trajnosti, nacionalne slobode i 
političke revolucije. U narednim godinama postalo je i simbolom same Revolucije te 
konstantnim podsjetnikom na potrebu slavlja u duhu političke slobode. (Harden, 1995: 
83-96) 

Republikanski kalendar konačno je usvojen 24. 11. 1793. godine odlukom Konventa. 
(Anderson, 1908: 191) Nova republikanska era započinjala je retroaktivno od početka 
Republike 22. 9. 1792. godine, a trebala je simbolizirati početak nove epohe u kojoj će 
ideali Republike zamijeniti one l’Ancien Regimea. Novi kalendar u potpunosti je 
zamijenio gregorijanski, koji je ukinut za sve civilne upotrebe. Njegov potpuni sekularni 
karakter trebao je postupno izbrisati iz svijesti ljudi vjerski osjećaj i religijske običaje. 
Ovakav pokušaj utjecanja na mentalitet ljudi, bez korištenja sile i žestoke ideološke 
propagande koja bi izazvala otpor, bio je, gledano kroz dulje vrijeme, najžešći udarac 
kršćanstvu od strane dekristijanizacije. Kalendar je brojao 365 i 366 dana, podijeljenih u 
12 mjeseci od 30 dana s dodatkom 5 do 6 dana. Svaki mjesec podijeljen je u 3 tjedna od 
po 10 dana, a svaki dan na 10 sati od 100 minuta koje su brojale 100 sekundi. Mjesecima 
i danima promijenjena su i sekularizirana imena na temelju grčkih i latinski sezonskih 
usjeva i meteoroloških vremenskih pojava, a dani u novom tjednu, dekadi, bili su 
izvedenice iz latinskih brojeva od jedan do deset. 65 Zadnji dan ovog tjedna, dekada, bio je 
neradni i posvećen štovanju kulta Razuma. 66 Dodatni dani nazvani su ,,Sans-Culottides“ 
po sankilotima, a bili su vrijeme godišnjih proslava - proslave Vrline, Genija, Rada, 

63 Brojni pojmovi, pojave i ideali bili su divinizirani na ovaj način, te je stvoren zamršen panteon novih božanstava. 

64 Najčešće je bio hrast, a praksa je preuzeta iz Američke revolucije. 

65 Mjeseci: Vendemiaire (berba grožđa), Brumaire (magla), Frimaire (mraz)... Dani u mjesecu: Šafran (šafran), 
Chataigne (kesten), Carotte (mrkva)... Dani tjedna: Primidi, Duodi, Tridi, Quartidi.... (Barnes, 2006: 813) (Vidi 
slike br. 18 i 19) 

66 Ovaj dan bio je zamjena za nedjelju, odmaralo se i išlo u hram Razuma umjesto u crkvu, gdje su se slušale 
propovijedi o novim idealima i postignućima Revolucije, te čitali zakoni itd. 

Mišljenja , Nagrade, te svake prijestupne godine i Revolucije. Unatoč revolucionarnom 
duhu, kalendar nije bio pretjerano popularan ni među sankilotima - nije im se sviđao 
radni tjedan od 9 dana uz samo 1 dan odmora. (Barnes, 2006: 813) 

2.3. Kult Razuma 

O kultu Razuma već je dosta toga rečeno, tako da u ovom poglavlju ne bi trebalo biti 
nepotrebnih ponavljanja, nego samo nekih novih uvida. 67 Njegovo stvaranje išlo je 
usporedno s kampanjom dekristijanizacije - bili su u neposrednom međuodnosu. 
Predstavljao je podlogu i opravdanje za nju, ali i zamjenu za kršćanstvo i vjeru kao 
simbol novih ideala, institucija novog morala. Svoje utjelovljenje pronalazi u 
prosvjetiteljskoj misli, prirodnom pravu i poganskim običajima. Pošto nije bio 
usustavljen niti zakonski institucionaliziran, postoje njegove brojne varijacije pod 
utjecajem različitih ideologa. 68 Ovisno o grupi koja ga štuje, on je mogao biti ateistički, 
poganski, građanski, ljudski, deistički pa i praznovjerno-fanatični kult. Ono što ih sve 
povezuje bila je vrhovna ideja Razuma koji se suprotstavlja praznovjerju, fanatizmu i 
svemu onome što je za njegove štovatelje predstavljala ne samo Katolička crkva, nego i 
cjelokupna europska reakcija. U svojoj biti Razum nije neko božanstvo, nešto vanjsko, 
Svevišnje i onostrano, nego dio čovjeka, dio njegove prirode, instrument pronalaženja 
istine - on je trebao biti vodilja ljudi prema slobodi, jednakosti i bratstvu - kao oprečnost 
vjeri i fanatizmu, svoje ishodište imao je isključivo u prirodnom. Vremenom je kroz 
supostojanje i djelomičnu apsorpciju građanskih kultova poprimio i brojne drugačije 
oblike. Primjerice, neki su ga štovali više kao kult Domovine, dok su drugi u njemu 
vidjeli prava božanstva prirode poganske naravi. Vovelle (1989: 101), navodi nekoliko 
izjava i različitih viđenja ovog istog kulta od strane općinskih delegata: 

...predrasude fanatizma su nestale, nemamo drugog kulta osim kulta Razuma i 
Slobode..., 

Stavljamo se na nivo Razuma i učvršćujemo njegovo Carstvo. Neka ubuduće samo 
Razum vlada nad nama, budimo njegovi neumorni svećenici..., 

...odbacujemo kult zabluda i ne priznajemo drugog Boga osim Prirode, drugu 
vjeru osim Istine, 


67 Primjerice ikonoklazam, djelovanje apostola, te raširenosti - bio je zastupljen gdje je i dekristijanizacija bila 
uspješna. 

68 Točnije određivanje kazuje daje gotovo svaki deputat, apostol ili pisac imao je svoje viđenje ovog kulta. 

Već odavno fanatizam ne postoji u Gonesu... štuje se samo Razum; Jednakost i 
Sloboda su njegovi jedini Bogovi, Jedinstvo i Nedjeljivost Republike su jedini 
ciljevi..., 

Od sada će sveti Razum, biti naša vjera, nema više praznovjerja niti svećenika 
Ijenjivaca... 


2.3.1. Festival Razuma 

Dana 20. brumairea II. godine (10. 10. 1793.) održan je festival Razuma. Ovoj 
svečanosti, prvoj većoj u čast kulta Razuma, održanoj u crkvi Notre Darne, prisustvovali 
su predstavnici Komune te velik broj građana. Katedrala je bila preuređena povodom 
festivala, u njoj se nalazilo povišenje na čijem vrhu je bio postavljen hram, oltar Razuma 
te zapaljena baklja Istine. Djevojke odjevene u bijelo, s trobojnim maramama prišle su 
oltaru te mu se naklonile. Razum je utjelovila operna glumica, odjevena u bijelu suknju, s 
plavim ogrtačem te crvenom kapom koja je izašavši iz hrama primila počast 
republikanaca. Uz himnu, ona je ponovno nestala u hramu. 

Ljudi više ne žele svećenike. Ne žele bogove osim onih koje nam Priroda nudi. 
Obznanio je Chaumette (Aulard, 1910: 160), te dodao kako je odluka donijeta u hramu 
Razuma. Od toga dana zahtijevao je preimenovanje crkve Notre Dame u Hram Razuma. 
(Aulard, 1910: 160) (Henderson, 1912: 404-405) (Vidi sliku 20.) 

Tijekom ovog razdoblja održavale su se brojne druge manifestacije povodom kulta 
Razuma u različitim područjima i dijelovima Francuske. Zatvorene crkve pretvarane su u 
hramove Razuma u kojima su obitavale božice Razuma, izrazito lijepe mlade žene. 69 Taj 
događaj popratile bi već opisane „svečanosti 44 ikonoklazma, maskarada, sadnje drveta 
slobode te manifestacija slična onoj održanoj u crkvi Notre Dame. Chaumette, kao jedan 
primjer apostola slobode, prisustvovao je manifestacijama, propovijedajući narodu od 
kojeg bi se čuli povici: 

Živio Razum! Dolje fanatizam! 


(Henderson, 1912: 406) 


69 Sve što je pripadalo novom sistemu, uključujući Razum , Slobodu , Republiku, božanstva, prikazivano je vrlo 
lijepim i skladnim. (Vidi sliku br. 21). Vjera, fanatizam i kraljevi su, upravo suprotno, ostavljali negativan dojam 
svojom ružnoćom i izopačenošću. Jedan takav primjer daje nam Trevien (2011: 48), koji prikazuje sliku 
znanstvenika anatomski savršenog tijela s lampom i izrazito nezgrapne i ružne kraljeve s krunom kao u borbi 
između razuma i praznovjernog arhaičnog sustava. Razum kao takav predstavlja sklad, savršenstvo, budućnost i 
nešto poželjno. 

Kult Razuma nije donio veliku promjenu u svijesti prosječnih Francuza o vjeri. On je 
kod mnogih poslužio samo kao sredstvo obrane od Katoličkog klera. Hladna i 
nepotkrijepljena slika Razuma ubrzo je zamijenjena kultom Mučenika Slobode koji je 
živopisno utjelovio revolucionarnu Francusku te mu je kao takvom narod, a posebice 
sankiloti, bio više naklonjen. (Aulard, 1910: 163) Premda su sankiloti izričito podržavali 
apostolsku dekristijanizaciju i kult Razuma , ona je bila lansirana od strane ljudi njima 
,,stranima“ . Jedan prosječni sankilot nije mogao razumjeti jedan ovakav, za njih, odviše 
apstraktan kult. Unatoč ovome sam kult Razuma nije nestao, nego je samo mijenjao lice - 
biste filozofa zamijenjene su onima Mučenika Slobode, novi kult inkorporiran je u kult 
Razuma ! 

2.4. Kult Mučenika Slobode 

Kult mučenika slobode razvijao se usporedno s pokretom protiv kršćanstva, a 
njegovom nastanku prethodilo je narodno obožavanje Jean-Paul Marata. Kult je 
sankilotima na jedinstveni način potvrđivao republikanska načela, izražavao 
istomišljenost naroda, slavio revoluciju, a konačno i predstavljao supstituciju za vjeru. 
(Soboul, 1966: 270) U čast revolucionarnom trojstvu - Maratu, Chalieru, Lepeletieru 71 
(vidi sliku br. 22), priređivane su, bez nekakvog određenog pravila svečanosti, koje su 
bile učestalo uprizorivane, a otpočinjale su već u rujnu 1793. godine (Vovelle, 1989: 
113). Ubrzo su se pojavile povorke, zborovi, a to je svečanostima dalo pravo vjersko 
obilježje. Zatvorene crkve predstavljale su ruševine na kojima će se izgraditi 
republikanski kult, dok su slike i kipovi katoličkih svetaca bili zamijenjeni slikama i 
bistama mučenika slobode . (Soboul, 1966: 270) 

Marat, jedan od najvažnijih protagonista Francuske revolucije, ubijen 13. 7. 1793. 
godine od strane Charlotte Corday, pokušavao je potaknuti Parižane na izravno 
djelovanje protiv vlade i skupština. Prijatelj naroda, kako su ga još nazivali, obraćao se 
nižim društvenim slojevima, građanskom sloju, obrtnicima, radnicima. (Cravetto, 2008: 
536-537) Pisao je usprkos zabranama sve do smrti, komentirao politička događanja, 

70 Ti ,,strani“ ljudi bili su njeni ideolozi, ali kao takvi nisu nikako mogli predstavljati „prosječnog' 1 sankilota. 

71 Jakobinac Joseph Chalier bio je pogubljen od stanovnika Liona, nakon što ih je Konvent optužio za pobunu, 
Louis-Michel Lepelentier od strane rojalista u noći kada je Konvent izglasao smrt kralja (vidi sliku br. 23), dok je 
Marat umoren u svome domu od ruke Charlotte Corday nakon pada žirondinaca. Uz „sveto trojstvo 11 štovani su još 
bili i djeca mučenici - Joseph Bara i Joseph Agricola Viala - 13-godišnji dječaci poginuli u borbi protiv 
kontrarevolucionara. (Britannica 11. izdanje) (McPhee, 2002: 135) 

7 ~ Oni su postali sveci nove religije građanstva. Nastali, štovani i nestali na sličan načim kao i kršćanski sveci. 

73 Nadimak je dobio prema novinama koje je izdavao - L'Ami du peuple. Izdao je ukupno 1000 brojeva, koje je u 
cijelosti samostalno uredio. 

informirao čitatelje o poslovima skupština, razotkrivao urote i spletke te poticao narod na 
izravno vršenje svoje suverenosti. Izazov mučeništva je Maratu bio neophodan kako bi 
usvojio osobnost revolucionarnog Jeremije - sanjara, proroka, nosioca usuda - bio je 
spreman prije umrijeti, nego kompromitirati svoja načela. 74 (Cravetto, 2008: 536-537) 
(Schama, 1990: 388-389) 

Odmah nakon smrti, Marat je postao objekt kulta obožavanja. Na vratima njegove 
kuće pojavila se poruka: 

Ljudi, Marat je mrtav, domoljub, vaš prijatelj, pomoć, nada zahvaćenih je pala 

ponad naleta neotpornog čopora. Plačite, no znajte da mora biti osvećen! 

(Schama, 1990: 740) 

Jutro nakon Maratove smrti, u Konventu je Guiraut izveo teatralan nastup. 
Zapitavši se glasno gdje je Marat i rekavši prisutnima dramatično kako Marata više 
nema, okrenuo se portretu Lepeletiera te izrekao ove riječi: 

Davide, gdje si; uzmi svoj kist, preostaje još jedna slika koju moraš stvoriti. 

(Schama, 1990: 741) 

Jacques-Louis David je prisustvovao ovoj sceni te je bio spreman stvoriti sliku 
koja će postati, prema Lynn Hunt (1980.), najljepši primjer politički inspirirane 
umjetnosti, „Ubijeni Marat“ (vidi sliku br. 24). Osim toga, David je preuzeo i 
odgovornost pripreme posmrtne ceremonije, koja je trebala demonstrirati veliku 
patriotsku privrženost. Kao i kod prethodnika Lepeletiera, tijelo je trebalo biti 
balzamirano te izloženo javnosti tri dana u crkvi ,,des Cordeliers“, nakon čega će 
uslijediti uzvišena i dotjerana pogrebna povorka. Velik broj ljudi posjetio je izložbu 
Maratova tijela, a sam pokop održan je 16. 7. 1793. 76 Kao i izložba tijela, pogrebna 
povorka također je bila na dostojanstvenoj razini, a bila je obilježena i brojnim 
simbolima mučeništva. (Schama, 1990: 740-741) Marat je bio predmet obožavanja 
sankilotske žene. Odanost žene Maratu, koja ga je nakon smrti uzdigla do kategorije 
mučenika, proizlazi iz njegove dostupnosti za prigovore, i iz iskrene zadivljenosti za 
njihovu požrtvovnost i ulogu u društvu i revoluciji. (Hufton,1998.) Najuzvišenija u 
sprovodnoj povorci svakako je bila urna sa sadržajem srca heroja. Prilikom postavljanja 
urne u grobnicu, kordeljer Morel izgovarao je riječi: 

74 Sličnu pojavu imamo i kod Robespierra, a i brojnih drugih jakobinaca. Marat nije bio izoliran slučaj, ali ga je 
upravo činjenica daje bio žrtvom atentata uzdigla kao simbola i vrhovnog uzora narodnih masa. 

75 Predstavnik sekcije Contrat-social u Konventu. 

76 Zbog izrazito velike zainteresiranosti naroda za hodočašćem nad njegovim izloženim tijelom, razmišljalo se o 
odgađanju pokopa. Međutim zbog velikih ljetnih vrućina koje su ubrzavale raspadanje kadavera to je onemogućeno. 

O srce Isusa, o srce Marata! 


(Schama, 1990: 743) 

Govorio je o pravu Marata na poštovanje kakvo ima Isus, te se upitao mogu li 
djela Isusa biti uspoređena s djelima Prijatelja naroda. Napokon, Isus im je predstavljao 
lažnog proroka, a Marat boga. Kordeljer Morel je naglasio kako je Marat, kao i Isus, 
volio narod, gnušao se plemenitih, svećenika, bogatih te hulja. Kao i Isus vodio je 
siromašan i štedljiv život. 77 (Schama, 1990: 743) 

Sakralizacija Marata postala je moćan alat revolucionarne propagande. Marat se 
uvukao u mnoge pore društva. Brojna mjesta promijenila su imena nadahnuta novim 
herojem-svecem. Tako je na primjer Montmartre postao Mont-Marat, a Rue des 
Cordeliers, Rue Marat. Na revolucionarnu toponimiju su osim Marata, utjecali i 
Lepeletier i Chalier, no među njima uvjerljivo vodi Marat, čijim imenom je nazvano čak 
53 mjesta. Na drugom mjestu je Lepeletier, 25 imena mjesta, te Chalier, 11 imena 
mjesta.(Vidi sliku br. 25). Osim toga Maratu su pisane pjesme, izvođene predstave, po 
njemu nazivani restorani, a i mnoga djeca su nazvana imenom ovog revolucionarnog 
heroja. (Vovelle, 1989: 46) (Schama,1990: 744) 

2.5. Kult Najvišeg Bića 

Kult Najvišeg Bića uspostavljen je 7. 5. 1794. godine „Odredbom za uspostavljanje 
štovanja Najvišeg Bića“ (Anderson, 1908: 137-139), Konventa. Njegov tvorac, 

7Q 

Robespierre, ovim putem očitovao je svoja moralna, religijska, ali i politička uvjerenja. 
Temeljenje na prosvjetiteljskom deističkom božanstvu, a opis potonjeg donosi Lefebvre 
(2001: 57): 

Opći sporazum 80 svjedoči o postojanju Najvišeg bića, vrhovnog arhitekta svemira, 
te o besmrtnosti duše i nužnoj potrebi kazne u zagrobnom životu, 

Kult je, osim štovanja apstraktnog deističkog božanstva, propisao i brojne druge - 
uglavnom pragmatične - dužnosti u procesu obožavanja. 

Iz ,,Odredbe“ i govora kojeg je Robespierre održao na festivalu 8. 6. 1794. godine 
(The History Place), vidimo što je taj kult zapravo trebao predstavljati: povratak 


77 Zanimljivo je viđenje Isusa kod narodnih masa, gdje je najčešće smatran prvim i najvećim sankilotom povijesti, 
premda ovo nije uvijek slučaj. Unatoč tome odbacivali su ga kao božanstvo i mesiju. 

78 Propagane tog vremena koja se ne može usporediti sa suvremenim shvaćanjem iste. 

79 Predstavljen od Robespierrea i proglašen od strane Konventa, ovaj kult bio je brutalno nametnut „odozgo", za 
razliku od kulta Razuma koji je nastao „odozdo". 

80 Između filozofa deista o njihovom božanstvu. 

nacionalnog jedinstva, institucionalizaciju vrhovnih revolucionarnih ideja, uspostavu 

vladavine vrline i osudu kršćanstva kao i ateizma. Povratak nacionalnog jedinstva trebao 

je biti postignut kroz kompromis između vjernika i ateista u obliku ovog kulta, dok je 

... 81 

institucionalizacija provedena kroz njegovo proglašenje „državnom religijom“ i 
zaduživanjem državnih organa za njegovo provođenje. Osudom fanatičnog kršćanstva i 
otrovnog ateizma, koji su proglašeni kao instrumentima tiranina, trebala je biti 
uspostavljena vladavina vrline koja bi jamčila ostvarenje pravog republikanizma i ojačala 
neprestanu borbu protiv tiranina. Naučavanje o besmrtnosti duše i „posljednjem sudu“ 
trebalo je ojačati moral građana iz kojeg bi proizašla Vrlina, novi apsolutni zakon države. 

Kult Najvišeg Bića predstavljao je ujedno vrhunac i dno religije građanstva, ali i njen 
kraj. Vrhunac se očitovao u njezinoj zakonitosti i veličanstvenom festivalu održanom u 
čast Najvišeg Bića, najvećem narodnom okupljanju ovakve vrste tijekom ovog razdoblja. 
U drugu ruku, njegova priroda i isključiva zakonska nametnutost ,,odozgo“ učinila gaje 
ispraznim. Deistička narav ovog kulta bila je strana kako ateistima, tako i katolicima. 
Sljedeći citat u potpunosti objašnjava neuspjeh kulta: 

Običaji su dublje ukorijenjeni zakoni. Stoga je zakonodavac naspram običaja 
nemoćan. 

(Barišić, 2005: 193) 

Apsorbirajući i ujedno negirajući kult Razuma - do tada središnjeg i najutjecajnijeg - 
vezao je sudbinu ove religije uz sebe. Kako nije bio ukorijenjen u narodu, u potpunosti je 
ovisio o svome tvorcu - kult Najvišeg Bića otišao je na giljotinu 28. 7. 1794. godine 
(Vidi sliku br. 26). 


2.5.1. Festival Najvišeg Bića 

Robespierre je dodijelio Davidu odgovornost za koreografiju festivala Najvišem Biću, 
održanog 8. 6. 1794. godine. U njemu se očitovao vrhunac svečanosti koju je Pariz 
mogao prirediti, ali i vrhunac svetkovine kulta. (Acton, 1999: 233) Masovnu posjećenost 
festivala možemo objasniti zanimljivom činjenicom koja govori o tome kako je svaki 


81 Premda se službeno ne navodi daje državna religija, samom svojom naravi ona to predstavlja. 

s ~ Robespierre je postao predmet ismijavanja među ateističkim deputatima, a i propao je pokušaj pomirenja s 

katolicima koji su odavno otuđeni od Revolucije zbog njene antiklerikalne naravi. (Linton, 2006) 

83 Drugi gradovi i sela priredili su slične festivale s određenim izmjenama, a jedino zajedničko svima je bilo 
postojanje Najvišeg Bića i besmrtnosti duše. (Anderson, 2007: 153) 

„dobar građanin“ morao prisustvovati festivalu - svi oni koji ne budu, bit će osumnjičeni 
za praznovjerje. (Aulard, 1910: 174) 

Svi prisutni na festivalu imali su točno određenu ulogu. Ženama, starcima, pa čak i 
dojenčadi na grudima je David osmislio promišljenu ulogu. Konvent se okupio u 
tilerijskom nacionalnom vrtu, a uz orkestar je polagano dolazio narod. Odatle će povorka 
krenuti do Marsovog polja. U tilerijskom vrtu je Robespierre održao govor, a ondje je 
bila smještena i kočija upregnuta volovima na kojoj je sjedila božica Sloboda, a na njoj 
su se nalazili i simboli agrikulture. Uniforma deputata nosila je boje francuske zastave. S 
trobojnim šalom oko vrata i šeširom s crvenim, bijelim i plavim perom, deputati su hodali 
u točno određenoj formaciji u rukama noseći cvijeće, voće i snopove pšenice. Konvent je 
bio podijeljen u grupe koje su nosile vrpce, predstavljajući djetinjstvo, mladost, zrelost, 
starost, a na čelu je bio Robespierre. 

Na konačnoj destinaciji festivala, Marsovom polju, povorku je dočekala ,,planina“ 
iznad Oltara domovine. Bila je velikih dimenzija, a na njezinom vrhu nalazilo se stablo 

or 

slobode. (Vidi sliku br. 27). Kočija je išla prema tom vrhu s jedne strane, a deputati s 
druge, dok je iza njih išao narod. Svatko je imao poseban zadatak, djevojke su bacile 
cvijeće u zrak, dok su mladići paradirali mačevima, dok su im stariji postavljali ruke na 
glavu - što je predstavljalo svojevrstan blagoslov. Na ovaj način događaj je doveden do 
vrhunca. (Henderson, 1912: 419-423) 

Kao što je već navedeno u jednom od prethodnih poglavlja, festival je sadržavao i 
spektakularno spaljivanje kipa Ateizma iz kojeg se konačno pojavio kip Mudrosti. 

(Vidi sliku br. 28). 

Navodno je spaljeno i obličje Ništavila - još jedan konstrukt koji je trebao biti 
izbrisan. (Comay, 2011: 62) 


S4 Robespierre je marširao sam u ruci noseći velik buket cvijeća. Odjeven u plavi mantil i hlače po kojima je bio 
zapamćen tog dana, a u kojima će se ponovno pojaviti u termidorskoj krizi. Kako je prethodno izabran za 
predsjednika Konventa, ponosno je hodao na čelu povorke. (Acton, 1999: 233) 

85 Bilo je ondje i drugih stabala, pećina te svodova, a na površini prostorija koja je mogla primiti stotine ljudi. 

Slika 3. 

Jacques-Louis David, 1793.-94., „Generale Milhaud" 

Na slici je general Edouard Jean Baptiste Milhaud, jedan od predstavnika naroda na misiji. 



Slika 4. 

„Pisma o kultu razuma “ 

Broj pisama koji je pristigao u Konvent, a koja govore o kultu Razuma. Vidi se drastična razlika 
prema regijama, što ocrtava samu zainteresiranost za kult. 


36 








na sto pošiljalaca pisama o dehristijanizaciji 


Slika 5. 

„Pisma o dehristijanizaciji“ 

Udjel pisama narodnih društava u sveukupnom broju pisama o dekristijanizaciji po 

departmanima. 



Slika 6. 

„Pisma o najvišem Biću “ 

Pisma koja su pristigla u Konvent a tiču se kulta Najvišeg Bića, premda departmanima. Vidi se 
određena sličnost prema zastuljenosti s kultom Razuma. 


37 














































Slika 7. 


„Broj svećenika koji se odrekao čina prema departmanima “ 



Slika 8. 

„ Svećenici koji su se odrekli čina, u odnosu na ukupan broj svećenika koji su morali položiti 

zakletim ustavu, u postotcima “ 

Slika 9. 


„Broj oženjenih svećenika na sto svećenika koji su se odrekli čina “ 



Slika 10. 


Paul-Emile Boutigny, 19. st., “ Guerre Vendee“ 

Slika 11. 

Nepoznati autor, 19. st., ,,Chouans“ 



Slika 12. 

„Pisma koja govore o otporu dekristijanizaciji“ 







Slika 13. 

Pierre Gabriel Berthault, 1795., ,,Massacre des Patriotes de Montauban 



Slika 14. 

Pierre-Antoine Demachy, 1793., ,,La fete de l'Unite et de l'indivisibilite de la Republique 
























Slika 15. 


„ Pisma o građanskim praznicima “ 



Slika 16. 


„ Božica Razuma “ 

Slika 17. 


Jean-Baptiste Lesueur, 1790., „Arbre de la liberte ‘ 

Slika 18. 


„ Usporedba Gregorijanskog i Republikanskog kalendara “ 

Slika 19. 

Salvatore Tresca, 18. st., „ Vendemiaire “ 

Slika predstavlja utjelovljenje mjeseca Vendemiaire s republikansog kalendara. 



Slika 20. 


Nepoznati autor, 1793., „Fete de la raison “ 

Slika 21. 


Antoine-Jean Groš, 1794., „Figure allegorique de la Republique 
Slika predstavlja utjelovljenje Republike. 



Slika 22. 


„ Sveto trojstvo Mučenika Slobode i bista Slobode 

Jean-Jacques David,1793., „Les derniers moments de Michel Lepeletier“ 
Slika predstavlja mrtvog Lepeletiera. 



Slika 24. 

Jaccjues-Louis David, 1793., ,,Le Mori de Marat“ 











Slika 25. 



Slika 26. 


Nepoznati autor, 1794., ,,Execution de Robespierre“. 

Slika prikazuje pogubljenje Robespierra, zbog kojeg kult Najvišeg Bića pada u vodu. 

Slika 27. 

Pierre-Antoine Demachy, 1794., ,,Fete de l’Etre supreme“ 

Slika prikazuje festival Najvišeg bića na Marsovom polju. Na desnoj polovici slike se vidi 
,,planina“ na kojoj se nalazilo stablo slobode. 



Slika 28. 

Nepoznati autor, 1794., „ Vue du jardin national et des decorations “ 
Spaljivanje kipa Ateizma, te zamjena kipom Razuma, na festivalu Najvišeg Bića. 

